hotchpotch/miracl-hf-unified huggingface dataset:
పరవశం
పరవశం 2001లో విడుదలైన తెలుగు డబ్బింగ్ సినిమా. తమిళ సినిమా దీనికి మాతృక. ఇది కె.బాలచందర్ తీసిన 100వ సినిమా.
మాధవ్ (మాధవన్) వృత్తిరీత్యా డాక్టర్ మరియు సినిమా స్టార్. అమ్మాయిలు ఇతని వెనక పడుతున్నా, ఇతడు సినిమాలలో నటించడానికంటే మరణించిన తన తండ్రికి ఇచ్చిన మాట ప్రకారం డాక్టర్‌గా రోగులకు సేవలు చేయడానికే ఇష్టపడుతుంటాడు. షీలా (స్నేహ) మాధవ్ ఆసుపత్రిలో నర్సుగా పనిచేస్తూ వుంటుంది.
ఆనందం (లారెన్స్) సిటీలో పేరుమోసిన డ్యాన్సర్. సిమి (సిమ్రాన్) ఆనందం ఆట చూడటానికి మోసం చేస్తుంది. ఆనందం సిమిని మొదటి చూపులోనే ప్రేమిస్తాడు.
మాధవ్‌కు పెళ్ళి చేసుకొమ్మని అమ్మాయిల పోరు ఎక్కువ అవుతుంది. దాని నుండి తప్పించుకోవడానికి తల్లి కుదిర్చిన అమ్మాయిని పెళ్ళి చేసుకోవడానికి మాధవ్ సిద్ధపడతాడు. ఆమె సిమిని మాధవ్‌కు జోడీగా ఎన్నుకుంటుంది. మాధవ్, సిమి పెళ్ళి చేసుకుని హాయిగా ఉంటారు. ఇంతలో లండన్‌ నుండి డాక్టర్ రేఖ (రాధికా చౌదరి) తన సంతానంతో సహా దిగుతుంది. మాధవ్ ఇంట్లో లేనప్పుడు రేఖ వచ్చి తనకు మాధవ్‌కు శారీరక సంబంధం ఉన్నట్లు, ఫలితంగా కొడుకు పుట్టినట్లు చెబుతుంది. మాధవ్ ఇంట్లో చిచ్చుపెట్టి రేఖ లండన్ వెళ్లిపోతుంది. మాధవ్ తనకు రేఖకు కాలేజీ రోజులలో సంబంధం ఉన్నట్లు అంగీకరిస్తాడు. దానితో సిమి మాధవ్‌కు విడాకులు ఇస్తుంది.
తరువాత సిమి ఆనందంకు, షీలా మాధవ్‌కు దగ్గరౌతారు. పరిస్థితుల ప్రభావం వల్ల సిమి - ఆనందం, షీలా - మాధవ్‌లు ఒకే కళ్యాణమండపంలో పెళ్ళి చేసుకోవలసి వస్తుంది. ఈ అసాధారణ వివాహం జరుగుతుందా? మళ్లీ సిమి మాధవ్‌లు ఒకటౌతారా? అనేది సినిమా చివరి సన్నివేశంలో తెలుస్తుంది.
శ్రీరమ్య(నటి)
శ్రీ రమ్య ఒక భారతీయ చలనచిత్ర నటి.ఆమె తెలుగు మరియు తమిళ చిత్రాలలో నటించింది. ఈమె యమున అనే తమిళ చిత్రంలో ముఖ్యపాత్ర పొషించింది .ఈమె 2008లో 1940 లో ఒక గ్రామం చిత్రంలో నటనకుగాను నంది పురస్కారం అందుకుంది. ఈమె నటి శ్రీదివ్యకి అక్క అవుతుంది.
కామన్వెల్త్‌ క్రీడలు - 2018
కామన్వెల్త్‌ క్రీడలు - 2018 ఆస్ట్రేలియాలోని గోల్డ్ కోస్ట్ నగరంలో ఏప్రిల్ 4, 2018 నుంచి ఏప్రిల్ 15, 2018 వరకు జరగాయి. 71 దేశాల నుంచి 6,600 మంది క్రీడాకారులు పోటీల్లో పాల్గొన్నారు. మొత్తం 18 క్రీడలు, 7 పారా స్పోర్ట్స్ ఈవెంట్లలో పోటీలు నిర్వహించగా, తొలిసారిగా ఈ ఈవెంట్లో మహిళలకు, పురుషులకు సమానంగా పతకాలు ఉన్నాయి. పారా ట్రయథ్లాన్, విమెన్స్ రగ్బీ సెవెన్స్, బీచ్ వాలీబాల్ క్రీడాంశాలను కూడా తొలిసారిగా ప్రవేశపెట్టారు. కామన్వెల్త్ క్రీడలను ఆస్ట్రేలియాలో నిర్వహించడం ఇది ఐదవ సారి. 
ఈ క్రీడల్లో కామన్వెల్త్ దేశాలకు చెందిన క్రీడాకారులు పాల్గొంటారు. ఈ క్రీడలను బ్రిటీష్ ఎంపైర్ గేమ్స్‌గ పిలిచేవారు. ఈ క్రీడలను తొలిసారిగా 1930లో కెనడాలోని హామిల్టన్ నగరంలో జరిగాయి. ప్రతి నాలుగేళ్లకు ఒకసారి ఈ క్రీడలను నిర్వహిస్తారు. 1942, 1946 సంవత్సరాల్లో ప్రపంచ యుద్ధాల కారణంగా వీటిని నిర్వహించలేదు. 1930-1950 కాలంలో బ్రిటీష్ ఎంపైర్ గేమ్స్‌గాను , 1954-1966 మధ్య బ్రిటీష్ ఎంపైర్ అండ్ కామన్వెల్త్ గేమ్స్‌గాను , 1970-1974 కాలంలో బ్రిటిష్ కామన్వెల్త్ గేమ్స్‌గా ఈ క్రీడలను పిలిచారు. 1978 లో ఈ క్రీడలకు కామన్వెల్త్ క్రీడలుగా నామకరణం చేసారు. కెనడా, ఇంగ్లండ్, న్యూజిలాండ్, ఆస్ట్రేలియా, స్కాట్లాండ్, వేల్స్ దేశాలు (ఆరు) ఇప్పటి వరకు జరిగిన అన్ని కామన్వెల్త్ క్రీడల్లో పాల్గొన్నాయి. ఈ క్రీడలను ఆస్ట్రేలియా, కెనడాలు అత్యధికంగా చెరో నాలుగు సార్లు నిర్వహించాయి. భారతదేశం 2010 లో ఈ క్రీడలకు అతిథ్యం ఇచ్చింది.
ఈ క్రీడల్లో భారతదేశం తరపున 218 క్రీడాకారులు పాల్గొన్నారు. ఈసారి పీవి సింధు భారతదేశ పతాకధారిగా వ్యవహరించింది. 2014లో జరిగిన కామన్వెల్త్ క్రీడల్లో షూటర్ విజయ్ కుమార్, 2010లో అభినవ్ బింద్రా, 2006లో రాజ్యవర్థన్ సింగ్ రాథోడ్ పతాకధారులుగా వ్యవహరించారు.
ఆస్ట్రేలియాలోని గోల్డ్ కోస్ట్ నగరంలోని కరారా స్టేడియంలో ప్రారంభ వేడుక జరిగింది. ఈ వేడుకకు బ్రిటన్ ప్రిన్స్ చార్లెస్, క్వీన్స్ లాండ్ ప్రీమియర్ అన్నాస్టేసియా పలాస్జక్, ఆస్ట్రేలియా ప్రధాని మాల్కమ్ టర్న్‌బుల్, కామన్వెల్త్ గేమ్స్ ఫెడరేషన్ ప్రెసిడెంట్ లూయీ మార్టిన్, కామన్వెల్త్ గేమ్స్ ఆర్గనైజింగ్ కమిటీ ( 2018 ) ఛైర్మన్ పీటర్ బీటీ, డచెస్ ఆఫ్ కార్న్‌వాల్ కమిల్లా, గోల్డ్ కోస్ట్ మేయర్ టామ్ టేట్‌లు హాజరయ్యారు.
ఆస్ట్రేలియాలోని గోల్డ్ కోస్ట్ నగరంలోని కరారా స్టేడియంలో ముగింపు వేడుక జరిగింది. ముగింపు వేడుకలకు భారత బృందానికి పతాకధారిగా బాక్సర్ మేరీ కోమ్ వ్యవహరించారు. 
ఈ క్రీడలో మొత్తం 6600 మంది అథ్లెట్లు పాల్గొన్నారు. మొత్తం 1500 పతకాల్లోను 250 స్వర్ణాలున్నాయి. 18 క్రీడాంశాల్లో పోటీలు జరుగుతాయి. ఇందులో భారత్ 17 క్రీడాంశాల్లో పోటీ పడింది.
ఈ క్రీడలో 26 పసిడి పతకాలు, 20 రజత, 20 కాంస్యాలు గెలిచిన భారత బృందం, 66 పతకాలతో పతకాల పట్టికలో మూడో స్థానంలో నిలిచింది. 198 పతకాలతో ఆస్ట్రేలియా మొదటి స్థానం లో ఉండగా, 136 పతకాలతో ఇంగ్లండ్‌ రెండోస్థానంలో ఉంది. కెనడా 82, న్యూజిలాండ్ 46, దక్షిణాఫ్రికా 37, వాలేస్ 36, స్కాట్లాండ్ 44, నైజిరియా 24, సైప్రస్ 14, జమైకా 27, మలేసియా 24, కెన్యా 17, నార్త్ ఐర్లాండ్ 12 వంటి దేశాలు తరువాతి వరుసలో ఉన్నాయి.
అంతర్జాతీయ అంతరిక్ష కేంద్రం
అంతర్జాతీయ అంతరిక్ష కేంద్రం. ఈ కేంద్రాన్ని అమెరికా, రష్యా, ఇతర అభివృద్ధి చెందిన దేశాలు అంతరిక్షంలో పరిశోధనలు చేయడానికి నిర్మించాయి. ఈ అంతరిక్ష కేంద్రం భూమి పరిభ్రమించే లోపలి కక్ష్యతో (Low Earth Orbit) నిర్మించబడింది. ఈ అంతరిక్ష కేంద్రం భూమికి 278 నుండి 460 కి.మీ. ఎత్తులో ఉండి, సరాసరి గంటకు 27,743 కి.మీ. వేగంతో పరిభ్రమిస్తూ ఉంటుంది. ఇది రోజుకు 16 సార్లు భూమి చుట్టూ ప్రదక్షిణలు చేస్తుంది. ఈ కేంద్రంలో వ్యోమగాములు నివసిస్తున్నారు. 
ఈ కేంద్రాన్ని అంతరిక్షంలో పరిశోధనల కొరకు అమెరికా, రష్యా, ఇతర అభివృద్ధి చెందిన దేశాలు నిర్మించాయి. ఈ కేంద్రాన్ని 1998లో ప్రారంభించారు. ఈ కేంద్రంలో మొట్టమొదటి బృందం ప్రయోగాన్ని నవంబరు 2, 2000 న ప్రారంభించింది. ఈ కేంద్రం 72 మీటర్ల పొడవు, 108 మీటర్ల వెడల్పు, 20 మీటర్ల ఎత్తుతో, అయిదు పడకగదులతో ఉంటుంది)))))))( దీని బరువు నాలుగు లక్షల యాభై మూడు వేల ఐదు వందల తొంభై రెండు కిలోలు ఉంటుంది. ఒక కెసి-135 నాలుగు ఇంజన్ల జెట్‌ వాహనంలో వ్యోమగాములు గంట నుంచి 2 గంటల వ్యవధి వరకు గాలిలో వేలాడే స్థితిలో నే ఉంటారు. ఇక్కడి వ్యోమగాములు మాంసం, పండ్లు, వేరుశనగలు, వెన్న, గింజలు, కాఫీ, టీ, నారింజరసం, నిమ్మరసం వంటి ద్రవాహారాలు తీసుకుంటారు. ఇందులో జీవశాస్త్రం, శారీరధర్మశాస్త్రం, భౌతికశాస్త్రం, ఖగోళశాస్త్రం వంటి అనేక విభాగాల్లోనే గాక వాతావరణానికి (Meteriology) సంబంధించి కూడా పలు పరిశోధనలు చేబడతారు.
వక్కంతం సూర్యనారాయణరావు
వక్కంతం సూర్యనారాయణరావు ప్రముఖ తెలుగు రచయిత. ఇతడు అనేక కథలు, నవలలు, ఆధ్యాత్మిక రచనలు, అనువాదాలు రచించాడు. ఇతని కుమారుడు వక్కంతం వంశీ తెలుగు సినిమా రచయితగా రాణించాడు.
ఇతడు ఆంధ్రప్రదేశ్ రాష్ట్రం, చిత్తూరు జిల్లా, అరికెల గ్రామంలో 1942లో జన్మించాడు. ఇతనికి బాల్యం నుండే దేశభక్తి, సామాజిక స్పృహల పట్ల అవగాహన ఉంది. ఇతడు పాఠశాల ఫైనల్ వరకు చదువుకున్నాడు. ఇతడు బాల్యంలో తన మొదటి కథను పిల్లల కోసం వ్రాసి తన తండ్రి వరదయ్యకు చూపించాడు. అది చదివిన వరదయ్య తన కుమారుని ఎంతగానో ప్రోత్సహించాడు. రచనలు చేయడానికన్నా ముందు అన్ని రకాల పుస్తకాలను చదవమని సలహా యిచ్చాడు. అతడు తను కుమారునికి టెంపోరావు డిటెక్టివ్‌ నవల "ఇతన్ని నమ్మకండి"ను బహూకరించాడు. తండ్రి సలహా ప్రకారం ఇతడు తన బాల్యంలో అన్ని రకాల పుస్తకలను విరివిగా చదివాడు. ఇతడు ప్రముఖ డిటెక్టివ్ రచయిత "టెంపోరావు"కు అత్యంత సన్నిహితుడయ్యాడు. టెంపోరావు ఇతనికి రచనలలో మెళకువలను నేర్పించాడు. ఇతడి రచనలను ఎంతగానో ప్రోత్సహించాడు. టెంపోరావు ఇతడిని తన రచనా వారసుడిగా ప్రకటించాడు.
ఇతడు తన దృష్టిని సమాజంలోని సమస్యల పట్ల ముఖ్యంగా స్త్రీల మానసిక, శారీరక సమస్యలు, వారికి జరుగుతున్న అన్యాయాలపై సారించాడు. ఇతని మొదటి నవల "అబల ఆంతర్యం" 1966లో ప్రకటించబడింది. ఈ నవలను మద్రాసులోని ఒక పబ్లిషర్ ప్రకటించాడు. ఈ నవలకు ప్రచురణ కర్త ఏ పారితోషికం ఇవ్వలేదు. అసలు ఈ నవల ప్రచురిస్తున్నట్టు కూడా తెలియజేయ లేదు. ఇతనికి ఒక ప్రతి కూడా పంపలేదు. ఇతడు ఎంతో శ్రమకోర్చి మద్రాసు వెళ్లి ఈ నవల కాపీ ఒకటి కొన్నాడు. రచయితగా ఇది ఇతని తొలి అనుభవం. అప్పటి నుండి ఇతడు స్త్రీ సమస్యల పట్ల అనేక నవలలు, కథలు వ్రాశాడు. ప్రముఖ సినీ రచయిత ఆచార్య ఆత్రేయ ఇతని రచనల పట్ల ఆకర్షితుడై ఇతడిని "మగ రచయిత్రి" అని కొనియాడాడు.
1980 నుండి ఇతడు పూర్తిస్థాయి రచయితగా మారాడు. ఇతడు తన డిటెక్టివ్ నవలలను, కథలను వి.ఎస్.రావు అనే పేరుతోను, ఆధ్యాత్మిక, సాంఘిక రచనలను తన పూర్తి పేరు వక్కంతం సూర్యనారాయణరావు అనే పేరుతోను ప్రకటించాడు. ఇతడు ఇంకా 'బాటసారి', 'కౌండిన్య ', 'సూర్యాత్రేయ ', 'చిత్రభాను ' అనే కలంపేర్లతో రచనలు చేశాడు.
ఇతడు 84 కు పైగా క్రైమ్‌, డిటెక్టివ్ నవలలను, స్త్రీవాద నవలలను, నాటకాలను, ఆధ్యాత్మిక రచనలను చేశాడు.ఇంకా ఇతడు వందల కొద్దీ భక్తి పాటలను వ్రాసి క్యాసెట్లుగా విడుదల చేశాడు.
ఇతడు టెంపో అనే డిటెక్టివ్ పాత్రను సృష్టించి సుమారు 12 నవలలలో ఆ పాత్రను హీరోగా చేశాడు. ఈ పాత్రకు తన అభిమాన రచయిత టెంపోరావు ప్రేరణ. టెంపోరావు మరణించిన తర్వాత ఈ టెంపో పాత్ర సృష్టించబడింది. ఈ పాత్ర తెలుగు పాఠకులలో ఎంత ప్రాచుర్యం పొందింది అంటే ఆ పాత్ర సజీవమైనదని ఎందరో నమ్మారు.
ఇతడు తిరుమల తిరుపతి దేస్థానం వారి "దాస సాహిత్య ప్రాజెక్టు"లో అనువాదకునిగా పనిచేశాడు. ఈ సమయంలో ఇతడు చాలా ఆధ్యాత్మిక రచనలను కన్నడ భాష నుండి తెలుగులోనికి అనువదించాడు. వాటిని తి.తి.దే. వారు ప్రచురించారు.
ఇతడు అనేక పురస్కారాలను, బహుమతులను అందుకున్నాడు. ఇతని మోడల్ కథ హిందీ అనువాదం భారతీయ విశిష్ట కహానియాఁ వార్షిక సంచికలో ప్రచురింపబడింది. ఇతని రచనలపై ఒక విద్యార్థి శ్రీ వెంకటేశ్వర విశ్వవిద్యాలయంలో పరిశోధన చేసి డాక్టరేట్ సంపాదించుకున్నాడు. ఇతని స్త్రీ ప్రధాన సాంఘిక నాటకం న్యాయదుందుభి మనస్విని - ఆత్రేయ లిటరరీ అవార్డును గెలుచుకుంది. అదే నాటకానికి కుప్పం రెడ్డమ్మ సాహిత్య పురస్కారం లభించింది. యత్రనార్యస్తు బాధ్యంతే నాటకానికి సోమేశ్వర సాహిత్య పురస్కరం లభించింది. గౌరీ కళ్యాణం నాటకానికి ఎన్.టి.ఆర్. విజ్ఞాన్ ట్రస్ట్ అవార్డ్ లభించింది. చతుర నవలల పోటీలో సంభవామి గృహే గృహే నవలకు మూడవ బహుమతి లభించింది. ఆటా (అమెరికన్ తెలుగు అసోసియేషన్) వారు నిర్వహించిన నవలల పోటీలో ఇతడు వ్రాసిన మదర్ ఇండియా నవలకు రెండవ బహుమతి లభించింది. ఈ నవల నవ్యవీక్లీలో ధారావాహికగా ప్రచురింపబడింది.
అంతరిక్ష వ్యర్ధాలు
అంతరిక్ష వ్యర్ధాలు అంతరిక్షం లోకి ప్రయోగించే ఉపగ్రహాల ను, వ్యోమనౌకల ను, రాకెట్లకు సంబంధించిన పనికిరాని వస్తువులు, రాకెట్లు వదిలిపెట్టే విడిభాగాలు, కాలం చెల్లిన ఉపగ్రహాలు, నట్లు, బోల్టులు ఇవన్నీ అంతరిక్షంలో పేరుకుపోయి అంతరిక్ష వ్యర్ధాలుగా మిగిలిపోతాయి. 
అంతరిక్షంలోకి ప్రయోగించే ఉపగ్రహాలు, వ్యోమనౌకలు, రాకెట్లకు సంబంధించిన పనికిరాని వస్తువులు, రాకెట్లు వదిలిపెట్టే విడిభాగాలు, కాలం చెల్లిన ఉపగ్రహాలు, నట్లు, బోల్టులు ఇవన్నీ అంతరిక్షంలో పేరుకుపోయి అంతరిక్ష వ్యర్ధాలుగా మిగిలిపోతాయి. వీటిలో కొన్ని చిన్నవిగా ఉండొచ్చు మరికొన్ని పెద్దవిగా ఉండొచ్చు. ఇవి అంతరిక్షంలో చాలా వేగంగా ప్రయాణిస్తుంటాయి. వీటి వేగం గంటకు 28వేల కిలోమీటర్లకు పైనే ఉంటుంది అంటే ఈ వేగం ధ్వని వేగం కన్నా 23 రెట్లు ఎక్కువ. 10 సెంటీమీటర్ల అల్యూమినియం ముక్క సెకనుకు 7.7 కిలోమీటర్ల వేగంతో ఢీకొంటే, 300 కిలోల టీఎన్‌టీ పేలుడు పదార్థం పేలినంత శక్తి వెలువడుతుంది. మరికొన్ని ఉపగ్రహాలైతే తిరిగి భూ వాతావరణంలోకి ప్రవేశించే ప్రమాదం కూడా ఉంటుంది.
అంతరిక్షంలో చెత్తను తొలగించడానికి ప్రయోగాలు జరుగుతున్నాయి. ఈ చెత్తని భూమ్మీదికి తీసుకురావడం కష్టతరమైనది మరియు ఖర్చుతో కూడుకున్న వ్యవహారం కాబట్టి వాటిని అంతరిక్షంలోని నాశనం చేస్తారు. 
దీనికోసం స్పేస్‌ నెట్స్‌, సోలార్‌ సెయిల్స్‌, ఎలక్ట్రోడైనమిక్‌ టీతర్స్‌ విధానాలని ఉపయోగిస్తారు. ఈ పరికరాలు చేపల వలలా ఉంటాయి . చేపలకు వల వేసి విసిరినట్టుగా ఒకరకమైన ప్రత్యేకమైన వలతో అంతరిక్ష వ్యర్థాలను ఒడిసిపట్టుకుని అంతరిక్షంలో మండిచేస్తుంది. తలవెంట్రుకలో సగం మందంతో ఉండి అంతరిక్ష వ్యర్ధాలను తొలగిచేస్తుంది. 
భూకక్ష్యలో సుమారు 17కోట్ల అంతరిక్ష వ్యర్థాల శకలాలు ఉన్నట్లు అంచనా. 10 సెంటీమీటర్లు, అంతకన్నా ఎక్కువ పెద్ద శకలాలు 20వేలకు పైగా. మరియు 1-10 సెంటీమీటర్ల శకలాలు 5 లక్షలకు అదేవిదంగా సెంటీమీటరు కన్నా చిన్న శకలాలు కోటికి పైగానే అంతరిక్షం లో విహరిస్తున్నాయి. అంతరిక్ష వ్యర్థాలు రాకెట్‌ ఉపరితల నిర్మాణాలు 17%గా, అంతరిక్ష ప్రయోగాలకు సంబంధించిన వస్తువులు 19%గా, విఫలమైన ఉపగ్రహాలు 22%గా మరియు చిన్న చిన్న శకలాలు 42%గా భూకక్ష్య లో తిరుగుతున్నాయి.
జియో పేమెంట్ బ్యాంక్
జియో పేమెంట్ బ్యాంక్ ఏప్రిల్ 3 2018 నుంచి దీని సేవలు మొదలయ్యాయి. ఆగస్టు 19, 2015న రిలయన్స్ జియో ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.
రిలయన్స్ ఇండస్ట్రీ సంస్థ ఈ బ్యాంక్ యొక్క లావాదేవీలు చూస్తుంది. ఈ బ్యాంకు ఎస్‌బిఐతో కలిసి జాయింట్ వెంచర్‌గా ఆవిర్భవించింది . ఇందులో 70 శాతం నిధులను రిలయన్స్ ఇండస్ట్రీ మరియు 30 శాతం నిధులను 
ఎస్‌బిఐ సమకూరుస్తుంది. జియో బ్యాంకుతో పాటు ఎయిర్ టెల్, వోడాఫోన్, ఫినో కార్పొరేషన్ మరియు పేటిమ్ కంపెనీలు 2015 ఆగస్టు 19న లైసెన్స్ పొందిన జాబితాలో ఉన్నాయి.
చాగంటి సన్యాసిరాజు
చాగంటి సన్యాసిరాజు (1898 - ఫిబ్రవరి 22, 1961) ప్రముఖ రంగస్థల నటుడు, దర్శకుడు, వైద్యుడు.
సన్యాసిరాజు 1898లో విజయనగరం జిల్లాలో జన్మించాడు. చిన్ననాటి చదువును విజయనగరంలో చదివిన రాజు, విశాఖపట్టణం లో వైద్య విద్యను పూర్తిచేసి, 1922లో సామర్లకోటలో వైద్య వృత్తిని ప్రారంభించాడు.
నాట్యాచార్య కిళాంబి కృష్ణమాచార్యులు ప్రోత్సాహంతో 1937లో వాణీ నాట్యమండలిని స్థాపించాడు. తన రంగస్థల ప్రస్థాన ప్రారంభదశలో మధుసేవ నాటకంలో కాశిం పాత్రను, ఖిల్జీ రాజ్యపతనంలో ఖిజిల్ ఖాన్ పాత్రలో నటించాడు. 1942లో ఆంధ్ర నాటక కళా పరిషత్తు నిర్వహించిన పోటీలో ఆంధ్రశ్రీకి ప్రథమ బహుమతి లభించింది. శ్రీపాద కృష్ణమూర్తి శాస్త్రి ఈయనకు నటరాజ బిరుదును అందించారు. మయసభ దుర్యోధనుడు, కర్ణ భ్రాతృ ప్రేమ, ఒథెల్లో వంటి ఏకపాత్రాభినయాలు కూడా చేసి ప్రసంశలు అందుకున్నాడు.సన్యాసిరాజు 1961, ఫిబ్రవరి 22న మరణించాడు.
శ్రీ శక్తీశ్వర స్వామి దేవస్థానం (యనమదుర్రు)
శక్తీశ్వర స్వామి దేవస్థానం ఆంధ్ర ప్రదేశ్ రాష్ట్రానికి చెందిన ఒక శైవాలయం. ఇది స్వయంభువుడిగా శివుడు వెలసిన ఆలయం. ఈ ఆలయంలో మహాశివుడు సతీ, పుత్ర సమేతుడై శీర్షాసనంలో ఉన్నట్లు కనిపిస్తాడు.
ఈ ఆలయం పశ్చిమ గోదావరి జిల్లా, భీమవరం మండలం లో మండల కేంద్రానికి 4 కి.మీ దూరంలో ఉన్న యనమదుర్రు గ్రామంలో నెలకొని ఉంది. ఇది స్థానికంగా "శ్రీ పార్వతీ సమేత శ్రీ శక్తీశ్వర స్వామి దేవస్థానం" గా పిలువబడుతుంది. శక్తీశ్వరస్వామి తలక్రిందులుగా దర్శనమివ్వడం ఇక్కడి ప్రత్యేకత. ఇది భీమవరానికి 4 కి.మీ దూరంలో ఉంది. సాధారణంగా శివాలయాలలో శివుడు లింగరూపంలో దర్శనమిస్తాడు. కానీ ఈ ఆలయంలో శివుడు పార్వతీ సమేతుడై, ఒడిలో కుమారస్వామితో విగ్రహ రూపంలో దర్శనమిస్తాడు. ఇక్కడ శివపార్వతులు వెలసిన పీఠం ఏకపీఠం కావడం ఒక విశేషమైనతే, ఇదంతా ఒక పెద్ద శిలగా భూగర్భంలో నుంచి చొచ్చుకుని వుండడం మరొక అద్భుతం. శక్తీశ్వరుడు ఈ ఆలయంలో శీర్షాశనంలో తపోనిష్టుడై ఉండడం మరో మహాద్భుతం. జటాఝూటం, నొసట విభూతి రేఖలు, నాగాభరణము స్వామి వారి విగ్రహంలో స్పష్టంగా కనపడతాయి. ఈ ఆలయం తూర్పువైపు శక్తి ఉండం ఉంది. కాశీలోని అంతర్వాహిని అయిన గంగ ఈ చెరువులో కలుస్తుందని భక్తుల విశ్వాసం. ఈ చెరువు తవ్వకాలలో సర్పం ఆకారంలో ఆరు అడుగుల శిల బయటపడింది. ఈ శిలను సుబ్రహ్మణ్యస్వామిగా భావించి ఆలయంలో ప్రతిష్టించారు. ఈ శక్తిగుండంలోని నీరుతోనే స్వామివారిని అభిషేకం మరియు పూజలు నిర్వహిస్తారు.
శంబరుడనే రాక్షసుని సంహరించేందుకు యముడు శివున్ని ప్రార్థించాడు. ఆ సమయంలో శివుడు యోగముద్రలో ఉండటంతో పార్వతీ మాత అనుగ్రహంతో యముడు శక్తిని పొంది శంబరుడిని సంహరిస్తాడు. యమధర్మరాజు కోరిక మేరకు శీర్షాసన స్థితిలో ఉన్న శివుడు అమ్మవారితో సహా ఈ క్షేత్రమునందు వెలిశాడు అనీ చరిత్ర.
మహాశివరాత్రి పర్వదినాన పార్వతీ పరమేశ్వరుల కళ్యాణం, తెప్పోత్సవం వైభవంగా నిర్వహిస్తారు. శరన్నవరాత్రులు, కార్తీక మాసంలో స్వామి వారికి రుద్రభిషేకం, అభిషేకాలు లక్షపత్రి పూజలు, అమ్మవారికి కుంకుమపూజ చేస్తారు. శ్రీ సుబ్రహ్మణ్యేశ్వరస్వామి షష్ఠి సందర్భంగా అఖండ అన్నసమారాధన జరుగుతుంది. ఆ ప్రత్యేక ఉత్సవాలలో భక్తులు ఎక్కువ సంఖ్యలో పాల్గొంటారు.
కందిమళ్ళ సాంబశివరావు
కందిమళ్ళ సాంబశివరావు (ఏప్రిల్ 5, 1960) రంగస్థల నటుడు, రచయిత, పరిశోధకుడు మరియు అధ్యాపకుడు. నాటకరంగ పరిశోధనకు భారతీయ నాటకరంగ చరిత్రలో తొలి డి.లిట్ అందుకున్నాడు.
సాంబశివరావు 1960, ఏప్రిల్ 5న బలరామయ్య, తిరుపతమ్మ దంపతులకు ప్రకాశం జిల్లా, కొలలపూడిలో జన్మించాడు.
గుంటూరు జిల్లా, చిలకలూరిపేట కళాశాలలో అధ్యాపకుడిగా పనిచేస్తున్నాడు.
చిన్నతనం నుండే నాటకరంగంపై ఆసక్తి పెంచుకున్న సాంబశివరావు, వివిధ కార్యక్రమాలలో పాల్గొనేవాడు. నాటక సాహిత్యంపై అవగాహన ఏర్పరచుకున్న ఈయన తెలుగు నాటకరంగం - నూతన ధోరణలు, ప్రయోగాలు అనే అంశంపై పరిశోధన చేసి నాగార్జున విశ్వవిద్యాలయం నుండి పిహెచ్.డి పొందాడు. వివిధ సదస్సుల్లో, పత్రికలలో నాటకరంగానికి సంబంధించిన అనేక వ్యాసాలు రాశాడు. కళా సంస్థలకు కార్యదర్శిగా, గౌరవ సలహాదారునిగా, న్యాయనిర్ణేతగా సేవలందిస్తున్నాడు.
నటించినవిరచించినవి
సాహెబ్‌నగర్‌ కలాన్‌ (హయత్‌నగర్‌)
సాహెబ్‌నగర్‌ కలాన్‌, తెలంగాణ రాష్ట్రం, రంగారెడ్డి జిల్లా, హయత్‌నగర్‌ మండలంలోని గ్రామం.
ఒమర్‌ఖాన్ దాయిరా
ఒమర్‌ఖాన్, దాయిరా తెలంగాణ రాష్ట్రం, రంగారెడ్డి జిల్లా,అబ్దుల్లాపూర్‌మెట్ మండలంలోని గ్రామం.
చంద్రమౌళి (నటుడు)
చంద్రమౌళి ఒక సినీ నటుడు. సుమారు 45 సంవత్సరాల పాటు సహాయ నటుడిగా, డబ్బింగ్ కళాకారుడిగా పనిచేశాడు. 150 కి పైగా సినిమాల్లో నటించాడు. కొన్ని టి.వి. ధారావాహికల్లో కూడా నటించాడు.
చంద్రమౌళి చిత్తూరు జిల్లా, ఏర్పేడు మండలం, మునగలపాలెంలో జన్మించాడు. ప్రముఖ నటుడు మంచు మోహన్ బాబు తండ్రి మంచు నారాయణస్వామి నాయుడు ఈయనకు చదువు చెప్పిన గురువు.
మేనమామ ప్రేరణతో ఆయన 20 ఏళ్ళకు నాటక రంగం మీద మక్కువ ఏర్పడింది. దాంతో మద్రాసు వెళ్ళి 1971లో భానుమతి స్వీయ దర్శకత్వంలో రూపొందించిన అంతా మన మంచికే అనే చిత్రంతో ఈయన చిత్రసీమలో ప్రవేశించాడు. ఆ తర్వాత ఘట్టమనేని కృష్ణ, శోభన్‌బాబు, కృష్ణంరాజు, అక్కినేని నాగేశ్వరరావు వంటి అనేక అగ్ర నటుల అందరి సినిమాల్లోనూ సహాయ నటుడిగా పలు పాత్రలు పోషించి తనదైన గుర్తింపు తెచ్చుకున్నాడు. ఆయన చేసిన పాత్ర పరిధి కొద్దిగా అయినా తన నటనతో ప్రేక్షకుల్లో గుర్తింపు పొందాడు. ఈయన ఎక్కువగా పేద, మధ్య తరగతికి చెందిన పాత్రలు పోషించాడు.కొద్దికాలం అనారోగ్యంతో బాధపడి ఏప్రిల్ 5, 2018 న మరణించాడు. ఈయనకు భార్య, ఇద్దరు కుమారులు ఉన్నారు.
హఫీజ్‌పూర్‌
హఫీజ్‌పూర్‌, తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం మండలంలోని గ్రామం.
పరుచూరి రఘుబాబు స్మారక నాటక పరిషత్తు - 2018
పరుచూరి రఘుబాబు స్మారక నాటక పరిషత్తు ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2018 పరుచూరి రఘుబాబు స్మారక 28వ అఖిల భారత నాటకోత్సవాలు ఏప్రిల్ 27 నుంచి 30 వరకు గుంటూరు జిల్లా, పల్లెకోనలో జరుగగా, మే 1నుండి 4వరకు ఖమ్మంలోని భక్తరామదాసు కళాక్షేత్రంలో నిర్వహించారు. ఈ ఏడాది రెండు తెలుగు రాష్ట్రాల నుండే కాకుండా ఇతర రాష్ట్రాల నుండి మొత్తం 100 ఎంట్రీలు వచ్చాయి. అందులో 6 నాటకాలు, 16 నాటికలను తుదిపోటీలకు ఎంపికచేశారు. ఎంపికైన ప్రతి నాటకానికి 20వేలు, నాటికకు 15వేలు ప్రదర్శనా పారితోషికంగా ఇవ్వడంతోపాటుగా, రెండు విభాగాల్లో ప్రతిభ కనబర్చిన ఉత్తమ, ద్వితీయ ప్రదర్శనలకు అవార్డులతో పాటు వ్యక్తిగత బహుమతుల అందజేసారు.
ఖమ్మంలోని భక్త రామదాసు కళాక్షేత్రంలో జరిగిన ముగింపు కార్యక్రమానికి ఎంపీ పొంగులేటి శ్రీనివాసరెడ్డి, తెలంగాణ రాష్ట్ర భాషా సాంస్కృతిక శాఖ సంచాలకులు మామిడి హరికృష్ణ మరియు సినీనటుడు సప్తగిరి విచ్చేసి విజేతలకు బహుమతులు అందజేశారు.
ఎలక్ట్రోడ్
ఎలక్ట్రోడ్ అంటే ఒక విద్యుత్ వలయం (సర్క్యూట్) లోని అలోహ భాగాలను కలపడానికి వాడే ఒక విద్యుత్ వాహకం. ఈ పదాన్ని మైకేల్ ఫారడే అభ్యర్థన మేరకు విలియం వెవెల్ అనే శాస్త్రవేత్త కల్పించాడు. ఇది ఎలక్ట్రాన్, హోడోస్ అనే రెండు గ్రీకు పదాల కలయిక.
ఆనోడ్, కాథోడ్ అనేవి రెండు ఎలక్ట్రోడులు.
వ్యాక్యూం ట్యూబు
వ్యాక్యూం ట్యూబు లేదా ఎలక్ట్రాన్ క్యూబ్ లేదా ఇంకా సరళంగా ట్యూబు (అమెరికా), లేదా వాల్వు (బ్రిటన్ మరియు పరిసర ప్రాంతాలు) అనేది శూన్యం నింపిన ఒక చిన్న పాత్ర లేదా పెట్టెలోని ఎలక్ట్రోడుల మధ్య విద్యుత్తును నియంత్రించే ఒక పరికరం. దీన్ని 1904 లో జాన్ ఆంబ్రోస్ ఫ్లెమింగ్ అనే శాస్త్రవేత్త కనుగొన్నాడు. 20వ శతాబ్ది ప్రథమార్థంలో వ్యాక్యూం ట్యూబ్ రేడియో, టీవీ, కంప్యూటర్లు, పెద్ద టెలీఫోన్ వ్యవస్థలు, రాడార్లు, వివిధ రకాలైన ధ్వని పరికరాల్లో ముఖ్యమైన విడిభాగంగా ఉండటం వల్ల ఈ సాంకేతికతలన్నీ వేగంగా వ్యాప్తి చెందాయి.
1940 లో దీని కన్నా చిన్నవైన, తక్కువ ఖర్చుతో కూడిన, మరింత సమర్ధవంతమైన, దీర్ఘకాలికమైన అర్ధవాహక పరికరాలు కనుగొనడంతో వీటి వాడకం తగ్గిపోయింది. ముఖ్యంగా వీటి స్థానంలో ట్రాన్సిస్టర్లు వచ్చి చేరాయి.
మధునాపంతుల వేంకట పరమయ్య
బ్రహ్మర్షి మధునాపంతుల వేంకట పరమయ్య ప్రముఖ కవి మరియు ఆధ్యాత్మికవేత్త.
మధునాపంతుల వెంకట పరమయ్య తూర్పు గోదావరి జిల్లా పెద్దాపురానికి చెందిన పల్లెపాలెం గ్రామంలో గౌరీ మాణిక్యాంబ, వేంకట సుబ్బారావు దంపతులకు డిసెంబర్ 8, 1931 న జన్మించారు. ఆయన తాతగారు మధునాపంతుల సూరయ్య శాస్త్రి ప్రముఖ పండితుడు మరియు చేళ్లపిళ్ల వేంకటశాస్త్రి గారి గురువు.
ఆయన పెద్దాపురం లోనే విద్యాభ్యాసం చేసి 1959 నుండి 1989 వరకూ పెద్దాపురం లూథరన్ ఉన్నత పాఠశాల లోనే ఉద్యోగం చేశారు. 1950లో సూర్యకాంతం గారిని వివాహం చేసుకున్నారు.
తండ్రి మధునాపంతుల సుబ్బారావు గారి ప్రోత్సాహం,  తాత సూరయ్యశాస్త్రి గారి ఆశీస్సులు అందుకుని మామగారు ద్విబాష్యము వేంకటరావు గారి యొక్క ప్రేరణతో కవితారచనకు శ్రీకారం చుట్టారు. భమిడి సూర్యభగవత్ శాస్త్రి గారివద్ద 1948లో బాషాప్రవీణుడై, సంస్కృత భాషను సంపూర్ణంగా అధ్యయనం చేసి వేద విద్యను నేర్చుకున్నారు. అతడు వ్యాకరణశాస్త్ర అవలోకనం చేసి సంస్కృతాంద్ర గ్రంథరచనా సామర్థ్యాన్ని ద్విభాషి సోమనాధ శాస్త్రిగారి ద్వారా సముపార్జించాడు. గాంధేయవాది శ్రీ యక్కల వీర్రాజుగారి అపూర్వ సాన్నిహిత్యంలో ఆధ్యాత్మిక జీవనాన్ని అలవరచుకొన్నారు. వేదుల సత్యనారాయణ శాస్త్రి సాహిత్య ప్రభావాన్ని కవితా ధోరణిని ఆకళించుకొన్నారు. అతడు నేర్చుకున్న ప్రతీ మంచి విషయాన్ని నిజజీవితంలో పాటించి గొప్ప విద్యార్థిగా, గొప్ప శిష్యునిగా ఎదిగారు. విలువలతో కూడిన వ్యక్తిగా జీవించి తను నేర్చుకున్న విద్యను అందరికీ పంచిన గురువుగా ఎందరికో మార్గదర్శకమైనారు. ఒక సద్గురువుగా ఆద్యాత్మిక ఆనందానికి మార్గాన్ని ప్రబోధించే పరమ పూజ్యులైన గురుదేవులుగా జీవించారు. ఆయన సెప్టెంబర్ 7, 2017 న స్వర్గస్థులైనారు.
ఆబ్రహాము లింకను చరిత్ర
ఆబ్రహాము లింకను చరిత్ర ప్రముఖ గ్రంథాలయ ఉద్యమకారుడు గాడిచర్ల హరిసర్వోత్తమ రావు రచించిన విశిష్ట రచన. దీనికి కొమర్రాజు వెంకట లక్ష్మణరావు గారు సంపాదకత్వం వహించారు. ఇది అమెరికా మాజీ అధ్యక్షుడు అబ్రహం లింకన్ (1809-1865) జీవిత చరిత్ర ఆధారంగా తెలుగులో రచించబడి విజ్ఞాన చంద్రికా మండలి, మద్రాసు ద్వారా ముద్రించబడింది.
రచయిత తన రచనకు ఇంగ్లీషులో థేయర్సను రచించిన "ఆబ్రహాము లింకను జీవితము" ఆధారమని పేర్కొన్నారు. తెలుగు భాషాభివృద్ధికి కృషిచేస్తున్న వారందరికీ తన ఈ కృతిని అంకితమిచ్చారు.
ఈ పుస్తకాన్ని 20 ప్రకరణాలుగా లిఖించారు. ఆబ్రహాము లింకను తల్లిదండ్రులు, జననము, శైశవము. బాల్యము, నూతన నివాస స్థల నిర్మాణము, దుఃఖదినములు, ఉల్లాసతర దినములు, క్రొత్తతల్లి, క్రొత్తవిద్యాలయములు, కృషి, సంపాదనలు, ప్రవృద్ధి, ప్రకాశములు, తెప్పపై ప్రయాణము, ఇల్లినాయి చేరుట, న్యూ ఆర్లియన్సుకు రెండవయాత్ర, క్రొత్తయంగడి గుమస్తా, యుద్ధమునకు బోవుట, అయాచిత గౌరవప్రాప్తి, న్యాయవాదిత్వము, గౌరవాధిక్యతం చెందుట, "సితగృహా" లంకరణము, సైనికుల పట్ల ప్రేమ, బానిసలకై పడిన పాట్లు, ద్వితీయ నిర్వచనము, యుద్ధసమాప్తి, ఘోరహత్య మొదలైన విశేషాలను ఈ గ్రంథంలో వివరించారు.
నా కలం - నా గళం
నా కలం - నా గళం తుర్లపాటి కుటుంబరావు ఆత్మకథ. ఎందరో రాజకీయ, సినీ, సాహితీ ప్రముఖులు, ప్రధానులు, ముఖ్యమంత్రులందరితో సన్నిహిత సంబంధాలున్న రచయితకు ఎదురైన అనుభవాలు, ఆసక్తికర సంఘటనలకు పుస్తకంరూపంలో ఉన్నాయి.
మహాత్మా గాంధీ, నీలం సంజీవరెడ్డి, టంగుటూరి ప్రకాశం పంతులు, రాజీవ్ గాంధీ ఇందిరా గాంధీ, చంద్రబాబు నాయుడు లాంటి రాజకీయ నాయకులు,
అక్కినేని నాగేశ్వరరావు, ఎన్‌.టి.ఆర్‌, చిరంజీవి లాంటి సినీకళాకారులతో ఆసక్తికర ఘటనలు ఈ పుస్తకంలో ఉన్నాయి.
దర్గా ఖలీజ్ ఖాన్
దర్గా ఖలీజ్ ఖాన్, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.
మణికొండ కల్సా
మణికొండ కల్సా, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.
పొట్లపల్లి శివాలయం
పొట్లపల్లి శివాలయం తెలంగాణ రాష్ట్రం, సిద్ధిపేట జిల్లా, హుస్నాబాద్ మండలం పొట్లపల్లి గ్రామంలో ఉన్న శివాలయం. 1055-75 మధ్యకాలంలో కాకతీయుల వంశానికి చెందిన మొదటి ప్రోలరాజు ఈ శివాలయం నిర్మించారు.
గ్రామంలోని కుమ్మరి పోచయ్య ఇంట్లో కాకతీయుల కాలంనాటి అరుదైన శివలింగం బయటపడడంతో గ్రామస్థులు ఆ శివలింగానికి పూజలు చేశారు. అప్పటివరకు చినుకు కూడా పడని పరిస్థితిలో శివలింగం బయటపడ్డాక తర్వాత కుంభవృష్టితో వర్షం కురవడంతో సాక్షాత్తు వరుణ దేవుడే వచ్చి శివలింగానికి జలాభిషేకం చేశాడని, అప్పట్నుంచి స్వామివారిని స్వయంభువుగి నిత్యం కొలుస్తూ పూజలు చేస్తున్నారు.
రాష్ట్ర రాజధాని హైదరాబాద్ నుంచి 100 కిలోమీటర్ల దూరంలో ఉన్న సిద్దిపేట చేరుకొని, అక్కడ్నుంచి 40 కిలోమీటర్ల దూరంలో ఉన్న హుస్నాబాద్ వెళ్లి అక్కడ నుంచి 3 కిలోమీటర్ల దూరంలో పొట్లపల్లి ఉన్న శివాలయానికి చేరుకోవచ్చు.
జ్యోతివర్మ
జ్యోతివర్మ తెలుగు చలనచిత్ర మరియు టెలివిజన్ డబ్బింగ్ కళాకారిణి. నచ్చావులే సినిమాలో కథానాయిక స్నేహితురాలు పాత్రకు తొలిసారిగా డబ్బింగ్‌ జ్యోతివర్మ, రంగస్థలం సినిమాలో సమంత పాత్రకు డబ్బింగ్ చెప్పడం ద్వారా గుర్తింపు పొందింది.
జ్యోతివర్మ పశ్చిమ గోదావరి జిల్లా పోలవరంలో జన్మించింది. ఈవిడ తల్లిదండ్రలు దిలీప్‌వర్మ, శారదా మహేశ్వరి. హైదరాబాదులో ఇంటర్‌, డిగ్రీ పూర్తి చేసింది.
తన నాన్న ప్రెండ్ మరియు కాస్ట్యూమ్‌ డిజైనర్ఐన జగదీశ్వర్‌ సలహాతో డబ్బింగ్‌ ఆర్టిస్టు ప్రయత్నాలు సాగించింది. తనకు మొదట బృందంలోని సభ్యులకు డబ్బింగ్‌ చెప్పే అవకాశంరావడంతో సూపర్‌, తులసి, సైనికుడు మొదలైన సినిమాలలో బృందంలోని సభ్యులకు డబ్బింగ్‌ చెప్పింది. తరువాత చిన్నచిన్న సన్నివేశాల్లోని పాత్రధారులకు చెప్పడం ప్రారంభించి, స్టాలిన్‌, లక్ష్మీకల్యాణం, అన్నవరం వంటి సినిమాల్లో బిట్స్ చెప్పింది.
నచ్చావులే చిత్రంలో హీరోయిన్‌ స్నేహితురాలికి డబ్బింగ్ చెప్పడంతో బిజీగా మరి, క్రమంగా హీరోయిన్లకు డబ్బింగ్ చెప్పే స్థాయికీ చేరుకొని, ఇప్పటివరకు దాదాపు 25 చిత్రాల హీరోయిన్స్ కు డబ్బింగ్ చెప్పింది. 2018లో వచ్చిన రంగస్థలం సినిమా జ్యోతివర్మకు మంచి పేరు తీసుకువచ్చింది.
ఈటీవీ, జెమినీ, జీతెలుగులలో ప్రసారమయిన అనేక సీరియల్స్ లోని నాయిక, ప్రతినాయిక పాత్రలకు డబ్బింగ్ చెప్పడమేకాకుండా 2011లో పసుపుకుంకుమ సీరియల్‌కి నంది అవార్డు కూడా అందుకుంది
శుభంకరి సంస్థ
శుభంకరి సంస్థ వైదిక మరియు ధార్మిక సేవలు నిర్వహించుటకు 2016 వ సంవత్సరాములో DY.దిలీప్ కుమార్ మరియు ఇంకొందరి వ్యక్తులచే స్థాపించ బడినది. ఈ సంస్థ కార్యాలయం హైదరాబాద్ లో నిజాంపేట్ బాలాజీ నగర్ నందు ఉన్నది. ఈ సంస్థ ప్రధాన కార్యక్రమాలు :- గో సంరక్షణ, వృద్ధులకు,పేదలకు ఆరోగ్య భీమా కల్పించడం, రాష్ట్ర వ్యాప్తంగా వైదిక కార్యక్రమాల నిర్వహణ, ఇంకా మరికొన్ని సేవా కార్యక్రమాలు ఉన్నవి.
శుభంకరి సంస్థ యెక్క బ్లాగు
అల్లావుద్దీన్ ఖిల్జీ
అల్లావుద్దిన్ ఖిల్జీ (పరిపాలన కాలం 1296-1316) ఢిల్లీ ని రాజధానిగా చేసుకుని  భారత ఉపఖండాన్ని  పరిపాలించాడు.అల్లావుద్దిన్ ఖిల్జీ  రెండవ అలెగ్జాండర్ గా తన నాణేల మీద ముద్రించుకున్నడు.అల్లావుద్దిన్ ఖిల్జీ తన మామ ఢిల్లి సుల్తాన్ జలాలుద్దిన్ ఖిల్జీ ని చంపి సింహాసనానికి  వచ్చాడు .అల్లావుద్దిన్ ఖిల్జీ  1290 లో తన మామ 
కుమార్తె మల్లిక ను వివాహం చేసుకున్నాడు. 1291 లో కార ప్రాంత గవర్నర్ గా జలాలుద్దిన్ ఖిల్జీ చేత నియమించబడ్డాడు. ఖిల్జీల   వంశంలో అల్లావుద్దిన్ ఘనుడు. అల్లావుద్దిన్  ఖిల్జీ రాజ్యానికి రాగానే అనేక సమస్యలు 
ఎదుర్కొన్నాడు.జలాలి ప్రభువుల తిరుగుబాటూ, మంగోలుల దాడూలు, రాజపుత్రుల సమస్యలు ఎదుర్కొవలసివచ్చింది. అల్లావుద్దిన్ సమస్యలను తన సైనిక బలంతో ఎదుర్కొని వీశాలరాజ్యాన్ని స్థాపించాడు.
అల్లావుద్దిన్ ఖిల్జీ  గుజరాత్ మీద 1299 లో మరియు 1304 లో దాడీ  చేసి దోచుకున్నాడూ, రణథంబోర్ ను 1301లో, చిత్తూరు ను 1304లో, మల్వాను 1305 లో, శివాన ను 1308 లో, జలోర్  ను 1311 లో ఆక్రమీంచాడు.
అల్లావుద్దిన్ దక్షిణ భారతదేశ దండయాత్ర ను  మొదటగా యాదవుల మీద 1308లో జరిగింది.వరంగల్లు మీద 1310 లో ద్వారసముద్రం మీద 1311 లో దాడీ చేసి  వారిని తన సామంతులుగా చేసుకుని వారి వద్ద నుండి కప్పాన్ని వసులు చేసాడు.
అల్లావుద్దిన్ ఖిల్జీ ఖాలీఫా ఆధిపత్యాన్ని అంగీకరించలేదు.ఏ ముస్లిం అయీన సుల్తాన్ కావచ్చు.అతడే సర్వాధికారి. వీరి రాజ్యం సైనికబలం మీద ఆధారపడీవుండేది.అల్లావుద్దిన్ ఖిల్జీ జాగీర్దారి వ్యవస్త ను రద్దు చేసి, సిద్ద సైన్యాన్ని ఏర్పాటూ చేసే ప్రయత్నం చేసాడు.అలాగే సైనికులకు జీతాలను ఇచ్చు పద్దతిని, పదవిని సూచించు పేర్లను పెట్టూ పద్దతిని ప్రవేశపెట్టాడు
అల్లావుద్దిన్ఖిల్జీ  ధరలను అదుపులో వుంచి ప్రజల, సైనికుల ఇబ్బందులను తొలగించాడు. వర్తకులందరు తమ పేర్లను నమోదు చేసే పద్దతిని ప్రవేశపెట్టాడు. తూకాలను కూడా అదుపులో వుంచాడు.
చెప్పవే చిరుగాలి
చెప్పవే చిరుగాలి 2004, సెప్టెంబరు 24న విడుదలైన తెలుగు చలన చిత్రం. విక్రమన్ దర్శకత్వం వహించిన ఈ చిత్రంలో తొట్టెంపూడి వేణు, అభిరామి, ఆషిమా భల్లా, సునీల్, సుధాకర్, ఎల్. బి. శ్రీరామ్, కృష్ణ భగవాన్, గిరి బాబు, కైకాల సత్యనారాయణ, మౌళి ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.
స్వరూపరాణి
స్వరూప రాణి గారు కర్ణాటక సంగీతం నేర్చుకున్న గాయని. ఆమె తెలుగులో గజల్స్ పాడటంలో ఎంతో ప్రత్యేకత ఉంది. ఈ మధ్య ఆమె నీది నాది ఒకే కథలో పాట పాడారు. ఆమె పాడిన పాట ఆ సినిమాలో చివరకు వస్తుంది. ఆ సమయానికి సామాన్యంగా ప్రేక్షకులు వెళ్ళిపోతూ ఉంటారు. కాని ఆవిడ గొంతు, పాడిన పద్ధతి, పాట సాహిత్యం ప్రేక్షకులను పాట పూర్తయ్యేవరకూ అలా కూచోబెట్టినాయట.
ఆమె మెదక్ జిల్లా జహీరాబాద్ లో వ్యససాయ కుటుంబంలో పెద్దారెడ్డి, వీరమణి దంపతులకు జన్మించింది. స్థానిక సరస్వతీ శిశుమందిర్ లో విద్యాభ్యాసం చేసింది. ఆమెకు చిన్నతనం నుండి పాటలన్నా, శ్లోకాలన్నా ఆసక్తి ఉండేది. సంగీతం పట్ల ఆసక్తి ఉన్నప్పటికీ జహీరాబాద్ లో తగిన బోధకులు లేనందువల్ల పదవ తరగతి చదివిన తరువాత సంగీతాన్ని అభ్యసించుటకు హైదరాబాదు వచ్చింది. హైదరాబాదు రెడ్డి కళాశాలలో ఇంటర్మీడియట్ లో చేరింది. తనకు ఇష్టమైన సంగీతం కోర్సులో 'రామ్‌కోటి' కాలేజీలో చేరింది. జె.డి.చక్రవర్తి తల్లి గారిన కోవెల శాంత గారి వద్ద సంగీత జ్ఞానాన్ని అభ్యసించుటకు చేరింది. ఇంటర్ తరువాత తెలుగు విశ్వవిద్యాలయంలో సంగీతంలో డిగ్రీ చేసింది. గజల్స్ పై ఆసక్తితో వాటిని కూడా నేర్చుకున్నది. ూర్తిస్థాయిలో సినారె గజల్స్‌ మీద ఓ కచేరి చేయాలనుకున్నదామె. వెంటనే ఆ సాహిత్యానికి సంగీతాన్ని సమకూర్చింది. 'మీ గజల్స్‌ పాడదామనుకుంటున్నా' అని అనుమతికోసం ఆయన దగ్గరకు వెళ్లింది. అప్పటికే అనారోగ్యంతో వీల్‌ చెయిర్‌లో ఉన్నారు. 'నేను రాలేను. కానీ నా ఆశీర్వాదం ఉంటుంది. వెళ్లి పాడు' అన్నారాయన. ఆమె మనసంగీకరించలేదు. అందుకే వేదిక మీద పాడాలనుకుంటున్న ఒక్కో గజల్‌ను ఆయనకు పాడి వినిపించింది. ఆ తరువాత మొదటి 2017 మార్చి 16న రవీంద్రభారతిలో గజల్‌ కచేరి నిర్వహించింది.
పల్లెల్లో జానపదాలు ఆసువుగా పాడుతుంటారు. అందులో ఒక శృతి-లయ ఉంటుంది. రాగం ఉంటుంది. ఆ రాగానికి నొటేషన్‌ ఇస్తే భవిష్యత్‌ తరాలు వాటిని బతికించుకుంటాయి అని ఎంఫిల్‌కి అదే అంశాన్ని తీసుకుంది. అదే విషయంపై పీహెచ్‌డీ కూడా చేసింది. జానపదాలకు నొటేషన్స్‌ సృష్టించింది.
ఆమె భర్త వెంకటరెడ్డి సర్కిల్‌ ఇన్‌స్పెక్టర్‌గా పనిచేస్తున్నారు. సాహిత్యం, సంగీతం అంటే ఆయనకూ చాలా ఇష్టం. అమెనెంతో ప్రోత్సహిస్తారు.. వీరికి పాప ఖ్యాతిప్రియ, బాబు సాయి ప్రహర్షిత్‌ రెడ్డి.
చంటి (2004 సినిమా)
చంటి 2004, నవంబరు 12న విడుదలైన తెలుగు చలన చిత్రం. శోభన్ దర్శకత్వం వహించిన ఈ చిత్రంలో రవితేజ, ఛార్మీ కౌర్ జంటగా నటించిన ఈ చిత్రానికి, శ్రీ సంగీతం అందించారు.
మాగోడ్ బసప్ప రవీంద్రనాథ్
కర్నల్ మాగోడ్ బసప్ప రవీంద్రనాథ్ భారతీయ సైసిక దళంలో సైనికుడు. అతడు రాజపుటాన రైఫిల్స్ 2వ బెటాలియన్ లో కర్నల్ గా కార్గిల్ యుద్ధములో పాల్గొన్నాడు. కార్గిల్ యుద్ధంలో భాగమైన "ఆపరేషన్ విజయ్"కు నేతృత్వం వహించాడు. అతనికి 2009 జూన్ లో "వీరచక్ర" పురస్కారం లభించింది.
బసప్ప కర్ణాటక రాష్ట్రంలోని విజయపూర్ సైనిక పాఠశాలలో చదివాడు. 1976లో నేషనల్ డెఫెన్స్ అకాడమీలో చేరాడు. జాతీయ రక్షణ అకాడమీ (ఎన్డీయే) లో బీఎస్సీ పూర్తిచేసి, సైన్యంలో చేరాడు. 1980లో అరుణాచల్ ప్రదేశ్ లో ఉద్యోగంలో చేరాడు. అరుణాచల్‌ప్రదేశ్‌లో తొలి పోస్టింగ్‌ను సమర్థంగా నిర్వహించాడు. జమ్మూకశ్మీర్‌లో సరిహద్దుల వద్ద 1986, 1989-90, 1994-96, 1999లో పనిచేశాడు. మిలటరీ శిక్షణ సంస్థల్లో ఫేకల్టీగా సేవలందించాడు. కార్గిల్‌ యుద్ధం సమయంలో 2-రాజ్‌పుటాన రైఫిల్స్‌ దళాలకు నేతృత్వం వహించాడు. ‘ఆపరేషన్‌ విజయ్‌’తో ఆయన పేరు నేల నలుచెరుగులా పాకింది. పదవీ విరమణ తర్వాత బెంగళూరులో స్థిరపడ్డారు. తన కుటుంబం నిర్వహించే మాగోడ్‌ లాసెర్స్‌ సంస్థకు డైరెక్టర్‌గా పనిచేశారు.
జమ్మూ కశ్మీర్‌లో వ్యూహాత్మక కార్గిల్‌ను పాక్‌ సేనలు 1999లో ఆక్రమించినప్పుడు.. కార్గిల్‌కు వెళ్లే దారుల్లో మోర్టార్‌ షెల్స్‌తో శత్రు సేనలు మన సైన్యాన్ని నిలువరిస్తున్న తరుణంలో భారత సైన్యం చేపట్టిన ఆపరేషన్‌కు నేతృత్వం వహించిన ధీరుడు బసప్ప రవీంద్రనాథ్‌. అద్భుతమైన వ్యూహరచనతో శత్రు సేనల్ని తరిమి కొట్టారు.
టోలోలింగ్‌ పాయింట్‌ కార్గిల్‌ యుద్ధంలో అత్యంత కీలకమైనది. శత్రుమూకల అధీనంలో ఉన్న ఈ పాయింట్‌ను తిరిగి చేజిక్కించుకోవడంలో రవీంద్రనాథ్‌ కీలకపాత్ర పోషించాడు. ఈ పోరాటం భారత సైన్యం చేసిన అత్యంత కఠినమైనది. ఈ యుద్ధం "బ్యాటిల్‌ ఆఫ్‌ టోలోలింగ్‌"గా ప్రసిద్ధి చెందింది. శతృ సైనికులు ఈ పాయింట్ పై కాపుకాసి భారత సైనికులకు ఆహారం అందకుండా కాపలా కాస్తున్నారు. వారు పైన ఉండటంతో క్రింది నుండి పైకి వచ్చిన భారత సైనికులపై కాల్పులు జరప సాగారు. కర్నల్‌ రవీంద్రనాథ్‌ నేతృత్వంలోని రాజ్‌పుటాన రైఫిల్స్‌లో ఉన్న 90 మంది సైనికులు మూడు బృందాలుగా విడిపోయి మూడు వైపుల నుంచి శత్రుసేనలను ముట్టడించారు. ముట్టడి ప్రారంభమయ్యే ముందు కర్నల్‌ రవీంద్రనాథ్‌ వారితో.. ‘‘మీరు కోరినవి నేను ఇచ్చాను. ఇప్పుడు నేను కోరుతున్నది మీరు ఇవ్వాలి’’ అన్నాడు. ఆయన మాటలకనుగుణంగా సైనికులు పోరాడి మర్నాడు తెల్లవారుజామున 4.10 గంటలకల్లా టోలోలింగ్‌ పాయింట్‌ను దక్కించుకున్నారు. ఆ పాయింట్‌పై అదుపు లభించాక భారత సైన్యానికి మిగతా పాయింట్లపైనా గెలుపు జెండా ఎగరేయడం సులువైంది. శత్రు సైనికులు ఎల్‌వోసీకి ఉత్తరంగా పలాయనం చిత్తగించి ప్రాణాలు కాపాడుకున్నారు.
అతడు బెంగళూరులో ఏప్రిల్ 8, 2018 నాడు అతని నివాసం సమీపంలో వాహ్యాళికి వెళ్ళి గుండెపోటుతో మరణించాడు. అతడు మిలిటరీ ట్రైనింగ్ పాఠశాలలో శిక్షకునిగా పనిచేస్తూ 1986లో కాశ్మీర్ కు పంపబడ్డాడు.
దేవరాజ్
దేవరాజ్ (జ. 1953 సెప్టెంబరు 20) ఒక దక్షిణ భారతీయ సినీ మరియు నాటక రంగ కళాకారుడు. ఎక్కువగా కన్నడ సినిమాల్లో కథానాయకుడిగా, ప్రతినాయకుడిగా, సహాయనటుడిగా విభిన్నమైన పాత్రలు పోషించాడు. తమిళ, తెలుగు చిత్రాల్లో కూడా నటించాడు.
దేవరాజ్ 1953 సెప్టెంబరు 20 న బెంగుళూరులోని లింగరాజపురం అనే ప్రాంతంలో రామచంద్రప్ప, కృష్ణమ్మ దంపతులకు జన్మించాడు.
పొగ (సినిమా)
పొగ 2014 లో శంకర్ మార్తాండ్ దర్శకత్వంలో విడుదలైన భయానక తెలుగు చిత్రం. ఇందులో నవదీప్, మధు శాలిని ముఖ్యపాత్రల్లో నటించారు.దర్శకుడు శ్రీను వైట్ల ఈ సినిమాలో అతిథి పాత్రలో నటించాడు. సినిమా మొదట్లో కథానాయిక శ్వేత సినిమాకి ఎంపికయ్యే సన్నివేశంలో ఈయన కాసేపు కనిపిస్తాడు.
ఈ సినిమా 2012 లో ప్రారంభమైనా చిత్రీకరణలో అనేక అవాంతరాలు ఎదురై చాలాకాలం పాటు నడిచింది. దీన్ని మొదట్లో 4D పరికరాలు అమర్చిన థియేటర్లలో విడుదల చేయాలని భావించారు. కానీ బాగా ఆలస్యం అవడం వల్ల అది కుదరలేదు. విడుదల కూడా గుర్తింపు పొందలేదు. జెమిని టివిలో 2014 నవంబరు 9 న మొదటిసారిగా ప్రసారమైంది.
వీ హబ్‌
తెలంగాణ రాష్ట్రంలోని మహిళా ఔత్సాహిక పారిశ్రామికవేత్తలకు ప్రోత్సహిం అందించేందుకు తెలంగాణ ప్రభుత్వం రూపొందించిన కార్యక్రమం వీ హబ్ (ఉమెన్‌ ఎంటర్‌ప్రెన్యూర్‌ హబ్‌). దీనిని 2018, మార్చి 8 అంతర్జాతీయ మహిళా దినోత్సవంన హైదరాబాదు అంబేద్కర్ విశ్వవిద్యాలయ ప్రాంగణంలో తెలంగాణ రాష్ట్ర ఐటీ శాఖ మంత్రి కల్వకుంట్ల తారక రామారావు ప్రారంభించారు.
అంతర్జాతీయ మహిళా దినోత్సవం సందర్భంగా 2018, మార్చి 8న మంత్రి కేటీఆర్ ప్రారంభించారు. ఈ ప్రారంభ కార్యక్రమంలో మిస్సైల్ ఉమన్ ఆఫ్ ఇండియాగా గుర్తింపు పొందిన డీఆర్‌డీవో ప్రాజెక్ట్ డైరెక్టర్ టెస్సీ థామస్, తెలంగాణ రాష్ట్ర ఐటీ శాఖ ముఖ్య కార్యదర్శి జయేశ్‌ రంజన్, సీఐఐ చైర్మన్ వీ రాజన్న, కలారీ క్యాపిటల్ సంస్థ ఎండీ వాణి కోలా, వీహబ్ సీఈవో దీప్తి రావుల, ఫిక్కి మహిళా విభాగం, కోవె సంస్థలకు చెందిన ప్రతినిధులు పాల్గొన్నారు.
ఐక్యరాజ్యసమితి అనుబంధ సంస్థ యూఎన్‌డీపీ, సీఐఐ-ఇండియా ఉమెన్ నెట్‌వర్క్, సేల్స్‌ఫోర్స్, ఐఐఎం బెంగళూరు, ఎన్‌ఐడియా, పీడబ్ల్యూఎల్ మొదలైన ఆరు సంస్థల ప్రతినిధులు వీ హబ్ తో ఒప్పందాలు కుదుర్చుకున్నారు.
ఎయిర్‌టెల్ పేమెంట్ బ్యాంకు
ఎయిర్‌టెల్ పేమెంట్ బ్యాంకు భారతదేశంలో ప్రారంభించిన మొదటి పేమెంట్ బ్యాంకు. పేమెంట్ బ్యాంక్ సేవల కోసం ఆగస్టు 2015లో అనుమతి లభించిన 11 దరఖాస్తుల్లో ఈ బ్యాంక్ కూడా ఉంది. ఏప్రిల్ 11, 2016న ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.
భారతి ఎయిర్‌టెల్ సంస్థ ఈ బ్యాంక్ని ప్రమోట్ చేస్తుంది.
రైతుబంధు పథకం
వ్యవసాయం కోసం పెట్టుబడిని ఋణంగా నగదు రూపంలో రైతులకు అందించేందుకు తెలంగాణ ప్రభుత్వం ప్రవేశపెట్టిన పథకమే రైతుబంధు పథకం. ఈ పథకాన్ని తెలంగాణ ముఖ్యమంత్రి కె. చంద్రశేఖర్ రావు మే 10, 2018 న కరీంనగర్‌ జిల్లా, హుజూరాబాద్‌ నియోజకవర్గంలోని శాలపల్లి - ఇందిరానగర్‌ వద్ద ప్రారంభించారు. మొట్టమొదటి సారిగా ధర్మరాజుపల్లి వాసులు తెలంగాణ ముఖ్యమంత్రి కె. చంద్రశేఖర్ రావు చేతుల మీదుగా చెక్కులు, పట్టాదార్‌ పాసు పుస్తకాలు అందుకున్నారు. 
రైతుబంధు పథకం కింద ప్రభుత్వం ఎకరానికి రూ.4 వేల చొప్పున సాగుకు పెట్టుబడి సాయం చేయనుంది. ఖరీఫ్, రబీ సీజన్ లకు ఎకరానికి రూ. 4000 చొప్పున రెండు సీజన్లకు కలిపి రూ. 8000 పెట్టుబడిగా ఇవ్వనుంది. ఈ మొత్తాన్ని రైతుకు చెక్కుల రూపంలో ఇవ్వనున్నారు. అదే విధంగా ఈ పథకం కింద నిల్వ ఉంచిన సరుకుపై రుణం తీసుకున్న రైతులకు ఆరు నెలల పాటు వడ్డీ రాయితీ ఇస్తారు. రైతులు తాము తీసుకున్న రుణాలపై ఎలాంటి వడ్డీని చెల్లించాల్సిన అవసరం లేదు. ఆరు నెలల తర్వాత అనగా 181 వ రోజు నుంచి 270 వ రోజు వరకు వారు తీసుకున్న రుణంపై 12 శాతం చొప్పున వడ్డీ వసూలు చేస్తారు. రాష్ట్రవ్యాప్తంగా 58.34 లక్షల మంది రైతులకు పెట్టుబడిసాయం అందిస్తుంది. ( గిరిజనభూములు కలిపి మొత్తం కోట్ల ఎకరాలకు ) ఈ పథకం అమలుకోసం బడ్జెట్‌లో రూ.12 వేల కోట్లు కేటాయించారు.
2018 ఎన్నికల్లో టీఆర్ఎస్ పార్టీ తమ ప్రభుత్వం నడిపించిన రైతు బంధు పథకాన్ని తమ సానుకూలాంశంగా ప్రచారం చేసుకుంది. అయితే విపక్షాలు మాత్రం ఈ పథకం కేవలం పెద్ద రైతులకు, భూస్వాములకు లాభం చేకూర్చడానికే నడిచిందనీ, అసలు వ్యవసాయం చేసి కష్టనష్టాలు అనుభవించే కౌలు రైతులకు దీని వల్ల రూపాయి కూడా లాభం లేదని విమర్శించారు.
విజయ రంగరాజు
విజయ రంగరాజు ఒక తెలుగు సినీ నటుడు. ఎక్కువగా ప్రతినాయక, సహాయ పాత్రలు పోషించాడు. కొన్ని తమిళ, మలయాళ చిత్రాల్లో కూడా నటించాడు. స్వతహాగా క్రీడాకారుడు, వెయిట్ లిఫ్టింగ్, బాడీ బిల్డింగ్ లో కూడా ప్రవేశం ఉంది.
బాపు దర్శకత్వంలో వచ్చిన సీతా కల్యాణం రంగరాజుకు నటుడిగా మొదటి సినిమా.
65వ భారత జాతీయ చలనచిత్ర పురస్కారాలు
భారత జాతీయ చలనచిత్ర పురస్కారాలు భారతదేశంలో ప్రతిష్ఠాత్మకగా భావించే సినిమా అవార్డులు. ఇవి భారత ప్రభుత్వంచే ఏడాదికి ఒకసారి ప్రకటించబడి రాష్ట్రపతి చేతులమీదగా గ్రహీతలకు అందజేయబడతాయి. ముందటి సంవత్సరము దేశంలో విడుదలైన అన్ని భాషల చిత్రాలను ప్రత్యేక జ్యూరీ పరిశీలించి ముఖ్య విభాగాలలో ఉత్తమమైన వాటిని ఎంపిక చేస్తారు. అంతేకాకుండా వివిధ భాషలలోని ఉత్తమమైన చిత్రాలను కూడా ఎంపిక చేస్తారు.
2017 సంవత్సరపు 65వ భారత జాతీయ చలనచిత్ర పురస్కారాల విజేతలను 2018, ఏప్రిల్ 13న ప్రకటించారు. విజేతలకు మే 3న న్యూఢిల్లీలో రాష్ట్రపతి రామ్‌నాథ్‌ కోవింద్‌ బహుమతుల ప్రదానం చేస్తారు.
బాలీవుడ్‌ దర్శకుడు శేఖర్‌ కపూర్ నేతృత్వంలోని క‌మిటీలో ప్రముఖ నటి గౌతమి, ఇంతియాజ్‌ హుస్సేన్‌, గేయ రచయిత మెహబూబ్‌, పి. శేషాద్రి, అనిరుద్ధా రాయ్‌ చౌదరి, రంజిత్‌ దాస్‌, రాజేశ్‌ మపుస్కర్‌, త్రిపురారి శర్మ, రూమీ జఫ్రే మొదలైనవారు సభ్యులుగా ఉన్నారు.
చలన చిత్రోత్సవ డైరెక్టరేట్ 2018 మార్చి2 వరకు ఆన్లైన్ ద్వారా ఎంట్రీలను ఆహ్వానించింది. 2017 జనవరి 1 నుండి 2017 డిసెంబరు 31 మధ్యకాలంలో సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారు సర్టిఫై చేసిన ఫీచర్ మరియు నాన్-ఫీచర్ ఫిల్మ్స్ ఈ 65వ భారత జాతీయ చలనచిత్ర పురస్కారాలకు అర్హత సాధించాయి.
సిమ్రన్ పరింజా(నటి)
సిమ్రన్ పరింజా ఒక భారతీయ చలన చిత్ర మరియు బుల్లితెర నటి. ఆమె హిందీ దారావాహికల్లో నటించింది. ఆమె నిఖిల్ సిద్ధార్థ్ సరసన కిరాక్‌ పార్టీ చిత్రంలో నటించి విమర్శకుల ప్రశంసలు అందుకుంది.
రావి శోభనాద్రి చౌదరి
రావి శోభనాద్రి చౌదరి తెలుగుదేశం పార్టీ సీనియర్‌ నేత, మాజీ ఎమ్మెల్యే. కృష్ణాజిల్లా గుడివాడ నియోజకవర్గానికి 1985-89, 1994-99 కాలంలో రెండుసార్లు ఎమ్మెల్యేగా పనిచేశాడు.
ఆయన 1924, మార్చి 24వ తేదీన పామర్రు మండలం కొమరవోలు గ్రామంలో రావిభద్రయ్య, మాణిక్యం దంపతులకి జన్మించాడు.
ఈయన భార్య విమలాంబ కొద్ది సంవత్సరాల క్రితం మరణించారు. అతనికి ముగ్గురు కుమారులు, ఐదుగురు కుమార్తెలు. పెద్ద కుమారుడు హరగోపాల్‌ 1999 ఎన్నికల్లో గెలుపొందినా ప్రమాణస్వీకారం చేయకముందే రోడ్డు ప్రమాదంలో దుర్మరణం పాలయ్యాడు. అనంతరం జరిగిన ఉప ఎన్నికల్లో రెండో కుమారుడు వెంకటేశ్వరరావు ఎమ్మెల్యేగా గెలిచాడు. మూడో కుమారుడు శివరామకృష్ణ కూడా హరగోపాల్‌ మరణించిన ఏడాది లోపే కారులో రైలుగేటు దాటుతుండగా జరిగిన ప్రమాదంలో మృతిచెందాడు.
వామపక్ష భావాలు గల ఆయన నందమూరి తారకరామారావు తెలుగుదేశం పార్టీని స్థాపించే వరకు కమ్యూనిస్ట్‌ సానుభూతిపరునిగా ఉన్నాడు. అప్పట్లో పశ్చిమ బెంగాల్‌ సీఎం జ్యోతిబసును గుడివాడ రప్పించి భారీ బహిరంగ సభ నిర్వహించాడు. అనంతరం 1984లో టీడీపీలో చేరాడు. 1985లో జరిగిన మధ్యంతర ఎన్నికల్లో టీడీపీ అభ్యర్థిగా భారీ మెజారిటీతో గెలుపొంది శాసనసభలో అడుగుపెట్టాడు. 1999 ఎన్నికల్లోనూ విజయం సాధించి మొత్తం రెండు పర్యాయాలు ఎమ్మెల్యేగా గుడివాడ నియోజకవర్గ ప్రజలకు సేవలందించాడు. గుడివాడ కో-ఆపరేటివ్‌ బ్యాంక్‌ ఛైర్మన్‌గా 25సంవత్సరాలు ఏకధాటిగా కొనసాగాడు. ముక్కుసూటితనం, రాజకీయాల్లో నైతికత, నిజాయితీలకు పెద్దపీట వేస్తూ తన రాజకీయ ప్రస్థానాన్ని కొనసాగించాడు.
అతడు 2018 ఏప్రిల్ 13 న తుదిశ్వాస విడిచాడు.
మండా మాణిక్యం
మండా మాణిక్యం ప్రముఖ వీణ విద్వాంసురాలు.
ఆమె విజయనగరం మహారాజా ప్రభుత్వ సంగీత నృత్య కళాశాలలో వీణ వాయిద్య విద్యను అభ్యసించింది. ఆమె అదే కళాశాలలో వీణ అధ్యాపకురాలిగా పనిచేసింది. ప్రముఖ వాయులీన విద్వాంసుడు ద్వారం వెంకటస్వామినాయుడు వద్ద శిష్యురాలిగా, వాసావారి సంగీత సంప్రదాయానికి ప్రతినిధిగా మాణిక్యం అనేక రేడియో కచేరీలు చేసింది. ఆమె శిష్యులు అనేక మంది దేశ, విదేశాల్లోనూ స్థిరపడ్డారు. అనేక సంస్థల నుంచి సన్మానాలు, సత్కారాలు అందుకున్న మాణిక్యం ఏప్రిల్ 9 2018 న మరణించింది.
బ్రూస్‌ మెక్‌ కాండ్లెస్స్‌ II
బ్రూస్ మెక్ కాండ్లెస్స్ II ( 1937 జూన్ 8 – 2017 డిసెంబరు 21) అమెరికా సంయుక్త రాష్ట్రాల నావికాదళ అధికారి, వైమానికుడు, నాసా వ్యోమగామి. అతడు నాసా తరపున తొలిసారి అంతరిక్షంలో స్వేచ్ఛా విహారం చేసిన యాత్రికుడు. 1984లో ఛాలెంజర్‌ స్పేస్‌ షటిల్‌లో ప్రయాణించిన ఆయన అంతరిక్షంలో ఎలాంటి ఆధారం లేకుండా తేలియాడిన తొలి వ్యక్తిగా రికార్డు సృష్టించారు. ఆయన అలా తేలుతున్న ఫోటోకు ఐకానిక్‌ ఫోటోగా గుర్తింపు కూడా లభించింది.
కాండ్లెస్స్ 1937 జూన్ 8 న బోస్టన్, మస్సాచుసెట్ట్స్ లో జన్మించాడు. అతడు మూడవ తరం యు.ఎస్.నేవీ అధికారి. అతడు "బ్రూస్ మెక్ కాండ్లెస్" కుమారుడు, "విల్లిస్ డబ్ల్యూ. బ్రాడ్లీ" మనుమడు. వారిద్దరూ యుద్ద వీరులు. అతడు 1954 లో కాలిఫోర్నియాలోని వుడ్రో విల్సన్ సీనియర్ ఉన్నత పాఠశాలలో గ్రాడ్యుయేషన్ చేసాడు.
1968లో యునైటెడ్ స్టేట్స్ నేవల్ అకాడమీ నుండి బ్యాచిలర్స్ ఆఫ్ సైన్స్ పట్టాను పొందాడు. వృత్తి జీవితంలో అతడు 1965లో స్టాన్‌ఫర్డు విశ్వవిద్యాలయం నుండి ఎలక్ట్రికల్ ఇంజనీరింగ్ లో మాస్టర్ ఆఫ్ సైన్స్ పట్టాను పొందాడు.1987లో హోస్టన్-క్లియర్ లేక్ విశ్వవిద్యాలయం నుండి మాస్టర్ ఆఫ్ బిజినెస్ మేనేజిమెంటు చేసాడు.
ఫ్లోరిడా లోని నేవల్ ఎయిర్ స్టేషన్ పెన్సకోలా, టెక్సాస్ లోని నేవల్ ఎయిర్ స్టేషన్ కింగ్స్‌విల్ నుండి విమాన చోదక శిక్షణను పొందాడు.
మార్చి 1960లో యునైటెడ్ స్టేట్స్ నేవల్ ఆవియేటర్ హోదాను పొందాడు. ఆయుధాల వ్యవస్థ కొరకు నేవల్ ఎయిర్ స్టేషన్ కీ వెస్ట్ లో చేరాడు. డగ్లస్ F4D-1 స్కైరేలో లేండింగ్ శిక్షణను పొందాడు.
1960 డిసెంబరు, 1964 ఫిబ్రవరి మధ్య "ఫైటర్ స్క్వార్డన్ 102", ఫ్లయింగ్ స్కైరే, మెక్ డోనెల్ డగ్లస్ F4B ఫాంటం II లకు నియమితుడయ్యాడు. అతడు క్యూబా క్షిపణి సంక్షోభంలో పాల్గొన్నాడు.
1964లో అతడు వర్జీనియాలోని నేవల్ ఎయిర్ స్టేషన్ ఓసియానా వద్ద స్క్వార్డన్ 43 దాడిలో ఫైట్ బోధకునిగా ఉన్నాడు. తరువాత స్టాన్‌ఫర్డు విశ్వవిద్యాలయం లోని ఎలక్ట్రికల్ ఇంజనీరింగ్ విభాగంలో నేవల్ రిజర్వ్ ఆఫీసర్స్ ట్రైనింగ్ కార్ప్స్ లో పనిచేసాడు.
అతడు 5,200 గంటలకు పైగా వైమానికునిగా ఎగురుతూ గడిపాడు. దానిలో జెట్ ఎయిర్ క్రాప్ట్ లో 5,000 గంటలు ఉన్నాయి.
1966 ఏప్రిల్ లో తన 28వ ఏట నాసా వ్యోమగామి గ్రూప్ 5 లో యువ సభ్యునిగా ఎంపిక కాబడ్డాడు. చంద్రునిపై మొదటిసారి కాలుమోపిన నీల్ ఆర్మ్‌స్ట్రాంగ్ అంతరిక్ష యాత్ర చేసిన అపోలో 11 కు "మిషన్ కంట్రోల్ కాప్సూల్ కమ్యూనికేటర్"గా ఉన్నాడు. స్కైలాబ్ 3, స్కైలాబ్ 4 లకు మిషన్ కంట్రోల్ కాప్సూల్ కమ్యూనికేటర్ గా పనిచేసాడు.
అతడు అంతరిక్షంలో మొత్తం 312 గంటలు గడిపాడు. అందులో MMU ఫైట్ కాలం 4 గంటలు. STS-41-B, STS-31 పై మిషన్ స్పెషలిస్టుగా ఎగిరాడు.
కాంచన (2011 సినిమా)
కాంచన 2011 లో లారెన్స్ దర్శకత్వంలో వచ్చిన తమిళ అనువాద భయానక చిత్రం. ఇందులో లారెన్స్, శరత్ కుమార్, కోవై సరళ ముఖ్య పాత్రలు పోషించారు.
అన్నే అనసూయ
అన్నే అనసూయ సీపీఐ(ఎం) సీనియర్‌ నాయకురాలు మరియు భారత స్వాతంత్ర్య సమరయోధురాలు.
అన్నే అనసూయ కృష్ణా జిల్లా కు చెందిన ఈడుపుగల్లు గ్రామంలో సుంకర రామచంద్రరావు, కోటమ్మ దంపతుల జన్మించింది. స్థానిక పాఠశాలలో ఐదో తరగతి వరకూ చదివింది. ఆమె తన 13వ ఏటనే స్వాతంత్రోద్యమం పట్ల ఆకర్షితులయింది. ప్రముఖ నాటక రచయిత, సుంకర సత్యనారాయణ, కృష్ణాజిల్లా కమ్యూనిస్టు నాయకుడు సుంకర వీరభద్రరావు ఆమె సోదరులు. ఆమె తండ్రి, సోదరులు, కుటుంబమంతా స్వాతంత్రోద్యమంలో పాల్గొనడం ఆమెలో అభ్యుదయ భావాలను నింపింది. గాంధీజీ వారి ప్రాంతానికి వచ్చినపుడు ఆమె స్వాతంత్ర్యోద్యమ విరాళంగా తన మెడలోని బంగారు గొలుసుని ఇచ్చింది. స్వాత్రంత్య్ర సమర యోధుడు, కమ్యూనిస్టు అయిన అన్నే వెంకటేశ్వరరావుతో ఆమె వివాహం జరిగింది.
ఆమె 1948లో కమ్యూనిస్టు పార్టీపై నిర్బంధ కాలంలో 3 సంవత్సరాల పాటు జైలు జీవితం గడిపింది. 1950లో అజ్ఞాతంలో కొంతకాలం గడిపింది. ఆమె పిల్లలతో పాటు జైలుకు వెళ్ళింది. 1952లోనే కమ్యూనిస్టు పార్టీ జిల్లా కమిటీ సభ్యురాలిగా పనిచేసింది. అవిభక్త కమ్యూనిస్టు పార్టీలో చీలిక ఏర్పడినప్పుడు సీపీఐ(ఎం) వైపు నిలిచింది. భర్త అన్నే వెంకటేశ్వరరావు కొంతకాలం సీపీఐ(ఎం) కు దూరంగా ఉన్నా అనసూయ మాత్రం కడవరకూ స్థిరంగా నిలిచారు. సీపీఐ(ఎం) జిల్లా కమిటీ సభ్యురాలిగా, ఏలూరు తాలుకా కార్యదర్శిగా పని చేసింది. 1980-90 మధ్యకాలంలో వ్యవసాయ కార్మిక సంఘం జిల్లా ప్రధాన కార్యదర్శిగా పనిచేసింది.
ఐద్వా సీనియర్‌ నేతగా, రాష్ట్ర నాయకులుగా పేరొందారు. అన్నే దంపతులు ఏ కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. నిరంతరం ప్రజా ఉద్యమాలకు ఆర్థికంగా తోడ్పాటు అందిస్తూనే ఉన్నారు. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.
సమరశీల కార్యకర్తగా అనసూయ పేరొందారు. ఏపీ రైతుసంఘం, ఐద్వా జిల్లా కార్యాలయం, అన్నే భవన్‌ నిర్మాణానికి పెద్దఎత్తున సహకారం అందించింది.
ఆమె 2017, డిసెంబర్ 2 న ఏలూరులో శాంతినగర్‌లోని స్వగృహం వద్ద మరణిందించి.
సుంకర సత్యనారాయణ
సుంకర సత్యనారాయణ (1909 మార్చి 23 - 1975 సెప్టెంబరు 5) ప్రజా రచయిత. అతడు అనేక పాటలను, నాటకాలను రచించాడు. చంచలనం సృష్టించిన "మాభూమి" నాటకం వాసిరెడ్డి భాస్కరరావు తో కలసి రచించాడు. అనేక బుర్రకథలు, నాటకాలు రాసాడు.
ప్రజానాట్యమండలి అధ్వర్యంలో ప్రజలకు రాజకీయ సందేశాలను అందించడానికి జానపద రూపంలో జరిగే ఉద్యమ నాటకాలను రచించాడు. ప్రజలలో చైతన్యం కలిగించే అనేక బుర్రకథలను రాసాడు. వాటిలో కష్టజీవి, అమరజీవి, రుద్రమదేవి, కందుకూరి వీరేశలింగం, మహారథి కామ వంటివి ముఖ్యమైనవి. అనేక కథలను కూడా రాసాడు. అతడు వాసిరెడ్డి భాస్కరరావు తో కలసి 1945లో "ముందడుగు" మరియు 1947లో "మా భూమి" నాటకాలను రంచించాడు. ఈ నాటకాలలో జమీందారీ వ్యవస్థలో కుల వివక్ష మరియు హైదరాబాదు నిజాం నియంతృత్వ పోకడలను తెలియజేసారు. వారిచ్చిన సందేశాన్ని ప్రజలకు చేరువ కావడానికి బుర్రకథల రూపంలో కూడా రాసారు. వారిద్దరూ "సుంకర-వాసిరెడ్డి ద్వయం" గా పేరొందారు. వారు తెలుసు సినిమా కథలు, సంభాషణలు మరియు పాటలు రచించారు. వీరిద్దరూ 1952 లో తాతినేని ప్రకాశరావు దర్శకత్వంలో విడుదలైన పల్లెటూరు, 1954 లో పరివర్తన సినిమాలకు సంభాషణలు రాసారు. సత్యనారాయణ 1956లో "ఇది నిజం" సినిమాకు కథను రాసాడు. 1959లో నమ్మిన బంటు సినిమాకు కథ మరియు సంభాషణలు రాసాడు.
సర్దార్ మహల్
సర్దార్ మహల్ హైదరాబాద్, తెలంగాణ లోని ఒక ప్యాలెస్. సర్దార్ బేగం తన భార్యలలో ఒకటిగా 1900 లో నిజాం VI మీర్ మహబూబ్ అలీ ఖాన్ యూరోపియన్ శైలిలో నిర్మించారు. సర్దార్ బేగం నిర్మాణానికి ఇష్టం లేనందున ఆమె అక్కడ నివసించలేదు. అయితే, భవనం ఆమె పేరును తీసుకుంది. 1965 లో గ్రేటర్ హైదరాబాద్ మునిసిపల్ కార్పొరేషన్ సర్దార్ మహల్‌ను స్వాధీనం చేసుకుంది. ఈ మహల్‌ను మ్యూజియంగా మార్చబడుతుంది. ఇది హెరిటేజ్ కన్సర్వేషన్ కమిటీ మరియు INTACH ద్వారా హెరిటేజ్ భవనంలో ప్రకటించబడింది.
అన్నే వెంకటేశ్వరరావు
అన్నే వెంకటేశ్వరరావు ప్రముఖ స్వాతంత్ర్య సమరయోధుడు సీనియర్ సీపీఎం నాయకుడు.
అతను రైతు, వ్యవసాయకార్మిక సంఘం జిల్లా ఉద్యమ నిర్మాతల్లో ఒకడు. మెట్ట, ఏజెన్సీ, కొల్లేరు ప్రాంతాల్లో రైతు, వ్యవసాయ కార్మికుల సమస్యలపై, భూ సమస్యలపై జరిగిన పోరాటాలకు అన్నే నాయకత్వం వహించాడు. ప్రజాఉద్యమాల్లో 13 సంవత్సరాలకు పైగా జైలు జీవితం గడిపాడు. అతని భార్య అన్నే అనసూయ. ఆమె కూడా సీపీఐ(ఎం) సీనియర్‌ నాయకురాలు మరియు భారత స్వాతంత్ర్య సమరయోధురాలు. ఆమె పిల్లలతోపాటు జైలు కెళ్లిన ధీరవనిత. 1952లోనే కమ్యూనిస్టు పార్టీ జిల్లా కమిటీ సభ్యురాలిగా ఉంది. అవిభక్త కమ్యూనిస్టు పార్టీలో చీలిక ఏర్పడినప్పుడు సిపిఎం వైపు నిలిచింది.
అతను కొంతకాలం సిపిఎంకు దూరంగా ఉన్నాడు కానీ అతని భార్య అనసూయ మాత్రం కడవరకూ స్థిరంగా సిపిఎంలో నిలిచింది. అన్నే దంపతులిద్దరూ స్వచ్ఛందంగా తమను బాధ్యతల నుంచి తప్పించి యువతరానికి అవకాశం ఇవ్వాలని కోరిన నిరాడంబరులు. కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.
జి. అశోక్
జి. అశోక్ ఒక సినీ దర్శకుడు మరియు రచయిత, మరియు నాట్యకళాకారుడు. మాతృభాష తెలుగుతో పాటు ఇతర దేశీయ భాషలైన తమిళం, కన్నడం, మలయాళం బాగా మాట్లాడగలడు. హిందీ, అరబ్బీ, జర్మన్, రష్యన్ భాషలు కూడా నేర్చుకున్నాడు.
అశోక్ వాళ్ళ అమ్మ ఊరైన తెనాలిలో పుట్టాడు. తండ్రి అదృష్ట దీపక్. ఆయన కాంట్రాక్టరుగా పనిచేసేవాడు. అశోక్ ఒంగోలులో పెరిగాడు. ఇంటర్మీడియట్ వరకు అక్కడే చదివాడు. ఐదేళ్ళ వయసు నుంచి నాట్యం నేర్చుకోవడం ప్రారంభించాడు. ఈయన గురువు కోదండరామశాస్త్రి. పన్నెండేళ్ళకి పదమూడు సాంప్రదాయ నృత్యాలు నేర్చుకున్నాడు. పాఠాశలలో ఉండగానే సుమారు ఐదువేల ప్రదర్శనలు ఇచ్చాడు. 16 సినిమాల్లో బాలనటుడిగా నటించాడు. పుస్తకాలు బాగా చదివే వాడు. విజయవాడ లో ఇంజనీరింగ్ చదివాడు.
నాట్యంలో ప్రవేశించడానికి చెన్నై వెళ్ళాడు. నృత్య దర్శకురాలు స్వర్ణలత వాళ్ళింట్లో ఉంటూ ఆమెకు సహాయకుడిగా పని చేసేవాడు. దాదాపు 300 పాటలకు నృత్య దర్శకత్వం వహించాడు. లారెన్స్, రాజు సుందరం దగ్గర కూడా కొద్ది రోజులు పనిచేశాడు. సల్సా నృత్యం నేర్చుకోవడానికి లండన్ వెళ్ళాడు. అక్కడి వారికి భారతీయ సాంప్రదాయ నృత్య రీతులను పరిచయం చేసి వారి నృత్య రీతులకు నేర్చుకున్నాడు. ఖాళీ సమయాల్లో దర్శకత్వానికి సంబంధించిన కోర్సుకు కూడా హాజరయ్యాడు.
దర్శకుడిగా అశోక్ తొలిచిత్రం ఉషోదయం. అప్పటి ఆంధ్రప్రదేశ్ ప్రభుత్వం ఈ సినిమాను బడి పిల్లలందరికీ ఉచితంగా ప్రదర్శించింది. దర్శకుడిగా బంగారు నంది పురస్కారం దక్కింది. తర్వాత మీడియా నేపథ్యంలో ఫ్లాష్ న్యూస్ అనే చిత్రాన్ని తెరకెక్కించాడు. తర్వాత అల్లరి నరేష్ కథానాయకుడిగా ఆకాశ రామన్న అనే సినిమా తీశాడు. ఇది రివర్స్ స్క్రీన్ ప్లే తో ప్రయోగాత్మకంగా తీయబడింది. తర్వాత నానితో తీసిన పిల్లజమీందార్ సినిమాతో మంచి విజయాన్నందుకున్నాడు. ఆది కథానాయకుడిగా వచ్చిన సుకుమారుడు ఫలితం నిరాశపరిచింది. తర్వాత వచ్చిన భాగమతి విజయం సాధించింది.ఇతని భార్య పేరు విజయలక్ష్మి. మునుపు భౌతిక శాస్త్ర అధ్యాపకురాలిగా పనిచేసేది. ప్రస్తుతం సినిమాలకు పనిచేస్తూ ఉంది. ఈ దంపతులకు ఒకే కానుపులో ఇద్దరు ఆడపిల్లలు, ఒక అబ్బాయి జన్మించారు. వీరి పేర్లు అశ్వజ, అశ్విత, అశ్విన్.
మధ్యాహ్నం హత్య
మధ్యాహ్నం హత్య 2004, సెప్టెంబరు 3న విడుదలైన తెలుగు చలన చిత్రం. రాం గోపాల్ వర్మ దర్శకత్వం వహించిన ఈ చిత్రంలో జె. డి. చక్రవర్తి, ఆమని, ప్రియాంక కొఠారి, నర్సింగ్ యాదవ్, బ్రహ్మాజీ ముఖ్యపాత్రలలో నటించగా, శైలేంద్ర మరియు స్వప్నిల్ సంగీతం అందించారు. సినిమా ఉపశీర్షిక "మీ భార్యను చనిపోతే బాగుండని మీకు ఎప్పుడైనా అనిపించిందా" అనివుండడం, ఒక ప్రచార చిత్రం ఉన్న తీరు ఈ సినిమాను వివాదాస్పదం చేశాయి.మధ్యాహ్నం హత్య సినిమా ఉపశీర్షికగానూ, ప్రచారం కోసం వాడిన "మీకు ఎప్పుడైనా మీ భార్య చనిపోతే బాగుండనిపించిందా" అన్న వాక్యం వివాదాలకు కారణమైంది. మహిళలపై హింసను, ప్రత్యేకించి గృహ హింసను ప్రోత్సహించేలా, సాధారణీకరించేలా ఈ వాక్యం ఉందంటూ మహిళా సంఘాలు ఉద్యమించాయి.
కల్కి సదాశివం
"కల్కి" త్యాగరాజ సదాశివం () (1902 సెప్టెంబరు 4 – 1997 నవంబరు 2 ) భారత స్వాతంత్ర్య సమరయోధుడు, గాయకుడు, జర్నలిస్టు మరియు నినిమా నిర్మాత. అతడు కల్కి కృష్ణమూర్తితో పాటు "కల్కి" అనే తమిళ పత్రిక వ్యవస్థాపకులలో ఒకడు. అతడు ప్రసిద్ధ సంగీత విద్వాంసురాలు ఎం.ఎస్. సుబ్బలక్ష్మి భర్త.
అతడు 1902 సెప్టెంబరు 4 న తిరుచిరాపల్లి జిల్లాలోని ఆంగరై లో జన్మించాడు. త్యాగరాజణ్ మరియు మంగాళం అయ్యర్ దంపతులకు గల 16 మంది సంతానంలో మూడవవాడు. లాలాలజపతి రాయ్, బిపిన్ చంద్ర పాల్, లోకమాన్య తిలక్ మరియు శ్రీ అరబిందో ఘోష్ ల రచనల మరియు ఉపన్యాసాలకు ప్రభావితుడైనాడు. కల్కి సదాశివం భారత స్వాతంత్ర్యోద్యమలో చిన్న వయస్సులో చేరాడు. అతడు సుబ్రహ్మణ్య శివ శిష్యునిగా ఒక ఆంగ్లేయుని చంపాలనుకున్నాడు. దానికి జైలు శిక్ష అనుభవించాడు. దీని ఫలితంగా పాఠశాల విద్యకు దూరమయ్యాడు. భరత సమాజ్ లో చేరాడు. కుష్టు రోగంతో బాధపడుతూ స్వదేశీ ఉద్యమంలో పాల్గొంటున్న సుబ్రహ్మణ్య శివకు సహాయాన్నందించాడు. రాజగోపాలాచారి మరియు మహాత్మా గాంధీ ల ఉపన్యాసాలకు ప్రభావితుడై అహింసా ఉద్యమంలో పాల్గొన్నాడు. అతడికి
మొదటి భార్య అపితకుచంబల్ వల్ల రాధా మరియు విజయ అనే ఇద్దరు కుమార్తెలు కలరు. మొదటి భార్య 1933 లో మరణించింది. 1936 జూలై లో తన సైద్ధాంతిక మరియు రాజకీయ అభిప్రాయాలకు గౌరవిస్తున్న ఎం.ఎస్.సుబ్బలక్ష్మిని కలిసాడు. వారు 1940 జూలై 10 న వివాహం చేసుకున్నారు. అతని కుమార్తె రాధా ప్రసిద్ధ సంగీత కారిణిగా గుర్తింపు పొందింది.
అతడు ప్రముఖ జర్నలిస్టు మరియు రచయిత కల్కి కృష్ణమూర్తితో సన్నిహితంగా ఉండేవాడు. అతడు 1940లో ప్రారంభింపబడిన "కల్కి" పత్రికకు సహ వ్యవస్థాపకులు.
ధనలక్ష్మి తలుపు తడితే
ధనలక్ష్మి తలుపు తడితే 2015 లో సాయి అచ్యుత్ దర్శకత్వంలో విడుదలైన సినిమా. ఇందులో ధన్‌రాజ్, మనోజ్ నందం, రణధీర్, శ్రీముఖి, సింధు తులానీ ముఖ్య పాత్రల్లో నటించారు.
మైకాలజీ
మైకాలజీ అంటే శిలీంధ్రాల గురించి అధ్యయనం చేసే జీవశాస్త్ర విభాగం. ఇందులో శిలీంధ్రాల జన్యు, జీవ రసాయనిక లక్షణాలు, వర్గీకరణ, మానవాళికి వీటి వల్ల కలిగే ఉపయోగాలు, నష్టాలు మొదలైన వాటి గురించి పరిశోధనలు జరుగుతాయి.
కొన్ని హానికారకాలైన శిలీంధ్రాలను మినహాయిస్తే మిగతావన్నీ పాథోజెన్ల వల్ల మొక్కలకు కలిగే రోగాలను నియంత్రించడంలో సహాయపడతాయి. ఉదాహరణకు ట్రైకోడెర్మా జాతికి చెందిన శిలీంధ్రాలు పంటలకు వచ్చే వ్యాధులను నియంత్రించడంలో రసాయనిక మందుల కంటే ప్రభావవంతంగా పనిచేస్తాయి.
రాజు సుందరం
రాజు సుందరం ఒక ప్రముఖ నృత్య దర్శకుడు మరియు నటుడు. ఎక్కువగా తమిళ, తెలుగు సినిమాలకు పనిచేశాడు. ఇతని తండ్రి సుందరం మాస్టారు కూడా నృత్య దర్శకుడే. ఈయన ముగ్గురు కొడుకుల్లో రాజు సుందరం పెద్ద వాడైతే మిగతా ఇద్దరు తమ్ముళ్ళు ప్రభు దేవా, నాగేంద్ర ప్రసాద్.
సల్సా నృత్యం
సల్సా నృత్యం కరేబియన్ దీవుల్లో పుట్టిన ఒక సాంఘిక నృత్య రీతి.